text:
OGNIR til sølu/leigu
BYGDARRÁÐSFUNDIR
LÝSINGAR
-
KORT
VEÐRIÐ
Sig frá - í Vestmanna mikukvøldið 26. febr. kl. 19.30
21.02.2014
Aftur í ár skipar Almannamálaráðið fyri almennum fundum kring landið, har kunnað verður um arbeiðið at steðga harðskapi í føroyskum familjum. Serfrøðingar fara at lýsa, hvussu harðskapur skaðar okkara nærumhvørvi, og hvussu vit steðga honum best. Fundirnir verða hildnir í sambandi við verkætlanina Sig frá.
Mikukvøldið 26. februar 2014 kl. 19.30 verður fundurin hildin í Miðhøllini í Vestmanna Skúla.
Elin Winther Poulsen bjóðar vælkomin og kunnar um Sig frá verkætlanina.
Síðani verða tríggir fyrilestrar, sum snúgva seg um, hvussu harðskapur ávirkar børn, fráboðanarskylduna, vit øll hava, um vit gerast stúrin um eitt barn, og um SSP-samstarvið.
At enda verða stundir til spurningar og opið kjak.
Øll eru hjartaliga vælkomin.
KOMMUNUSKRIVSTOVAN
Vestmanna kommuna
Bakkavegur 8
Postboks 91
FO-355 Vestmanna
Tel. +298 770 100
Fax +298 770 101
vestmanna(a)vestmanna.fo
Kommunuskrivstovan er opin:
mánadag-fríggjadag
kl. 9.00 - 15.00
Kontunummur
Eik Banki: 9181-123.097.4
Bank Nordik: 6460-110.628.9
Suðuroyar Sparikassi: 9870-997.298.7
Barnaansing: 6460-156.028.1
Staðið FM 101
Sunnukvøld frá kl. 21
Hóskvøld frá kl. 21 (endursendingar)


c: text/html

text:
Orð: Victor Danielsen
Lag: Rasmus Nielsen
1. Eitt friðleyst stað var verðin mær,
inntil eg Jesus fann;
ta byrði, ið mítt hjarta bar,
tók hann, og eina hann.
2. Ja, deyði, synd og dómur lá
so tungt á míni sál,
og onga leið eg sá mær tá
til sæla endamál.
3. Men sum ein stjørna upp steig hann,
og har við Jesu kross
mítt syndatyngda hjarta fann
eitt ævigt hvíldarpláss.
4. Og í hans ljósi vil eg nú
her ganga mína tíð
og við hans hjarta eiga bú –
har endaði mítt stríð.
5. Hans navn er vert at vitna um;
tað nú mín gleði er
at bera boð um Jesus, sum
meg frían, glaðan ger.

robotstxt: allowed

filter: keep


text:
Stjórnarskipan Føroya
politikkur24-10-2017 - 23:07 - Jóanis Nielsen
Vit viðgera í dag eitt lógaruppskot, sum fór til hoyringar á ólavsøku í ár. Drívmegin ar gerast sjálvbjargin, at gera meira og meira sjálvi og á egnan hátt hevur gjørt, at føroyingar og Føroyar eru komin so langt sum samfelag.
At í størri í størri mun skilmarka egnan veruleika og samleika sum samfelag er ein liður í hesi gongd, og Stjórnaskipan Føroya er partur av hesum. Ein gongd, har Føroya fólk sjálvt skapar nakað í felag.
Arbeiðið við stjórnarskipanin byrjaði veruliga í 1999, um somu tíð tá eg við treysti flutti aftur til Føroya eftir lestrartíð. Ein spennandi tíð, har eg fylgdi við hesum arbeiði og hesum máli uttanfyri tinggátt og úti í samfelagnum, eins og mong gera tað i dag. Vit kenna søguna, álitini frá 2001, 2004 og 2006. Vit minnast uppskotið frá 2006, sum varð sent í hvørt hús í landinum: prosa á føroyskum og stílfullur lógartekstur á føroyskum. Ein nýggjur tekstur í Føroyum, sum m.a. eg tók til mín og gjørdi til part av undirvísingini í føroyskum á miðnámi tað skúlaárið.
Fyriliggjandi uppskot tekur í stóran mun støði í arbeiðinum frá 2010 og 2011, í arbeiðinum í løgtinginum, sum allir flokkar hava myndað. Og fyri okkum hava vit eitt heilstoypt uppskot, eitt vakurt arbeiði, sum vit núverandi tingfólk fáa høvi at viðgera og bera á mál, so tað kann fara til fólkaatkvøðu. Tað er bygt av tættum, sum eru vanligir í grundlógum: Formæli, Stýrislag, Rættindi og skyldur, Fyrisiting, Dómsvald, Stýrisskipan, Samtykt og gildi.
§ 1 sigur: Føroyar eru land, føroyingar eru tjóð, og alt vald í landinum er hjá Føroya fólki. Og hetta er essensurin í hesum máli.
§ 2 sýnir, at vit byggja á valdstríbýti, og eru hesar greinar dømi um, hvussu ein føroysk stjórnarskipan skilmarkar okkara fólkaræði og rættarskipan.
§ 4 umrøður m.a. føroyskt mál og støðu tess og er tað fyrstu ferð, at vit geva føroyska málinum hetta plássið einsamalt, uttan at seta annað tungumál við síðuna av tí. Hetta er ein sera týdningarmikil grein í stjórnarskipanini, ikki minst tá vit hugsa um, hvønn týdning málstríðið hevur havt fyri menningina av føroyska samfelagnum.
Fleiri av greinunum í partinum um rættindi og skyldur kunnu tykjast sum sjálvsagnir í okkara samfelagi. Men eg má samstundis siga, at tað er sera grundleggjandi, at vit sjálvi á føroyskum orða okkara framsøgufrælsi, okkara felagsfrælsi og okkara savningarfrælsi - virðir og rættindi, sum eru hótt mangastaðni í heiminum í dag.
Síðani eru fleiri týdningarmiklar greinir um m.a. vinnu, innløgu og náttúrutilfeingi.
Hetta uppskot er eitt felagsgrundarlag, sum vit kunnu gera semju um og senda til Føroya fólk at taka støðu til. Vit hava tørv á hesum grundarlagi at nýta úteftir: Føroyar skulu betur og betur kunna umboðað seg sjálvar og kann stjórnarskipanin gerast eitt gott amboð ar greina og greiða støðu Føroya úti í heimi.
Men sanniliga hava vit tørv á hesum felags grundarlaginum inneftir í samfelagi okkara. Vit hava tørv á eini tjóðskaparsemju um okkara fólkaræði, um grundvirðini í samfelagnum, um rættindi og skyldur o.s.fr. Tað er ikki uttan týdning, at vit gerast tilvitað um okkara sjálvsfatan og nevna ymisku tættirnar í hesum samfelganum við egnum navni og orðaðar á okkara máli.
Og eg kann siga vegna Framsókn, at vit vilja hetta: vit hava eitt inniligt ynski um, at vit sameinast í felagsskapi og samleika. Nógvir spurningar eru settir og fleiri hava undir viðgerðini sagt, at tey vilja málinum væl. Latið okkum taka hesar spurningarnar og viðgera teir í nevndini, sum skal arbeiða við stjórnarskipanaruppskotinum. Tað skal javnviga millum løgfrøði, fólkarætt og politikk, og tað er ein æra at vera partur av einum løgtingi, sum viðger hetta mál.
Uppskotið frá løgmanni er ein útrætt hond til allar flokkar grundað á undanfarna arbeiðið, sum allir flokkar hava verið við í. Arbeiðið í løgtinginum, sum nú skal fara fram, er sera týdningarmikið. Vit hava fingið viðmerkingar frá fólkinum, sum eru lagdar fram saman við uppskotinum. Latið okkum viðgera teir spurningarnar um m.a. ymisk rættindi, um ímyndir og mál, um ásetingar um átrúnað v.m. Latið okkum so finna semjur og bera málið út til fólkið í landinum.
Hanna Jensen, løgtingslimur


text:
- Tíðindi, mentan og ítróttur
Løgreglan hevur fingið um 50 fráboðanir
Finn Hansen, átaksleiðari í Norðoyggjum, segði við tíðindini í dag, at støðan í Norðoyggjum er stabil.
- Vit hava nakrir mans til arbeiðis í Klaksvík, og so eru einir fýra mans á Viðareiði, tí har eru nakrir skaðar eisini, sigur hann og leggur afturat, at talan er ikki um stórar skaðar enn.
Men í hesum veðrinum fáa teir ikki farið upp á tøkini, sigur hann.
Sum skilst á Finn Hansen, so leikar tað harðast á í Viðareiði í løtuni.
Mæla frá at fara út í Norðragøta
Fyrr í dag, boðaði løgreglan frá, at vindurin í Norðragøtu var so nógvur, at fólk ikki skuldu fara út.
John Olsen, vakthavandi á politistøðini, segði við Kringvarpið í morgun, at fleiri tekjur eru farnar í Norðragøtu. Har liggja stór stykkir og fúka runt í bygdini, og tí skulu fólk lata vera við at fara út at ganga ella koyra óneyðuga.
Hann fortelir eisini, at løgreglan hevur móttikið skaðafráboðanir kring alt landið.
Løgreglan heitir á fólk um at sjálvi herberga lutum, sum fúka í vindinum eitt nú við at leggja grót á.
Sí eisini


text:
7. apríl 2014Nr. 19
Løgtingslóg um heimatænastu, eldrarøkt v.m., sum broytt við løgtingslóg nr. 121 frá 15. desember 2014
Endamál
§ 1. Endamálið við hesi lóg er at veita borgarum við tørvi á hjálp eina samskipaða heildartænastu.
Stk. 2. Endamálið við heildartænastuni er:
a) at fyribyrgja sjúku,
b) at stimbra sálarligu og likamligu heilsu og trivna borgarans,
c) at endurmenna mistan førleika,
d) at stimbra møguleika hins einstaka at klára seg sjálvan,
e) at veita røkt og umsorgan.
Stk. 3. Hjálpin skal taka atlit til tørv, trivnað, fortreytir og sjálvsavgerðarrætt borgarans, og skal í størst møguligan mun verða veitt í samráð og í samstarvi við hin einstaka og í øðrum lagi við tey avvarðandi, við samtykki frá tí einstaka.
Tænastur, skipanir og tilboð
§ 2. Kommunurnar hava ábyrgdina av virkseminum eftir hesi lóg.
§ 3. Kommunurnar skulu tryggja, at borgarar, sum hava tørv á persónligari hjálp, røkt og stuðli, sambært lógini fáa neyðugu hjálpina.
Stk. 2. Kommunurnar kunnu liva upp til sína skyldu sambært stk. 1 við at keypa tænastur frá øðrum kommunalum samstørvum, áhugafeløgum ella privatum veitarum.
Stk. 3. Landsstýrismaðurin ásetir nærri reglur um góðkenning og treytir í sambandi við keyp av tænastum sambært stk. 2.
§ 4. Kommunurnar samskipa tænastur, skipanir og tilboð eftir hesi lóg.
Stk. 2. Samskipanin verður framd soleiðis, at tørvsmeting, tænastur heima, á bústøðum og aðrar tænastur eftir hesi lóg eru undir sama myndugleika.
§ 5. Kommunurnar taka avgerð um tilboð og tænastur eftir hesi lóg.
Stk. 2. Avgerðirnar skulu vera grundaðar á fakliga tørvsmeting.
Stk. 3. Avgerðir um tænastur og tilboð sambært hesi lóg skulu tryggja, at borgarin við størsta tørvi á persónligari hjálp, røkt ella stuðli fær í boði eitt samskipað heildartilboð.
Stk. 4. Landsstýrismaðurin ásetir í samráð við kommunurnar nærri reglur um tørvsmeting og avgerðir sambært hesi lóg, umframt reglur um handfaring av markamótum til aðra lóggávu.
Stk. 5. Til at taka avgerðir um handfaring av markamótum í mun til aðra lóggávu, verður sett ein trímannanevnd. Kommunurnar velja ein lim, landsstýrismaðurin velur ein lim og læknafelagið velur ein lim.
§ 6. Kommunurnar skulu tryggja, at borgarar í størst møguligan mun hava møguleika at verða hoyrdir, tá týðandi umskipanir, bygnaðarbroytingar o.t. verða framdar, sum hava ávirkan á tænastuna í økinum.
Stk. 2. Kommunurnar kunnu seta á stovn eldraráð í økinum, sum verða tikin við upp á ráð, tá avgerðir og umskipanir innan økið skulu fremjast.
§ 7. Kommunurnar skulu veita borgarum og avvarðandi teirra kunning og vegleiðing um, hvørji tilboð og tænastur kommunurnar veita sambært hesi lóg.
Stk. 2. Kommunurnar hava skyldu at savna saman og lata øðrum myndugleikum hagtøl um tænastur sambært hesi lóg.
§ 8. Persónar, ið útinna tænastu sambært hesi lóg, skulu boða kommununum frá, tá hesi í yrki sínum fáa kunnleika um viðurskifti, ið geva gruna um, at tørvur er á persónligari hjálp, røkt ella stuðli, ella tá borgarin á annan hátt livir undir ónøktandi korum.
Stk. 2. Læknar skulu boða kommununum frá, tá teir í yrki sínum fáa kunnleika um viðurskifti hjá borgara, ið geva gruna um, at viðkomandi hevur tørv á hjálp ella stuðli sambært hesi lóg.
Tilboð til heimabúgvandi
§ 9. Kommunurnar veita eftir tørvi øllum heimabúgvandi borgarum í økinum heimatænastu í styttri ella longri tíðarskeið.
Stk. 2. Heimatænastan er tænasta, sum fevnir um:
1) Heimahjálp.
2) Heimasjúkrarøkt.
Stk. 3. Heimahjálp verður veitt borgarum, sum hava tørv á persónligari hjálp, røkt ella stuðli.
Stk. 4. Heimasjúkrarøkt fevnir um sjúkufyribyrging, sjúkrarøkt, endurmenning, uppsøkjandi arbeiði og almenna heilsuvegleiðing.
Stk. 5. Landsstýrismaðurin kann í samráð við kommunurnar áseta nærri reglur um, hvussu heimatænastan verður umsitin.
§ 10. Kommunurnar veita heimabúgvandi fólkapensjónistum tænastur, ið kunnu stimbra likamliga, sálarliga og sosialt soleiðis, at pensjónisturin kann búgva í egnum heimi sum longst.
Stk. 2. Tænasturnar kunnu fevna um dagtilhald, ergoterapi, fysioterapi, endurvenjing, fyribyrgjandi venjing, viðlíkahaldsvenjing, dagtilboð, mattænastu, umlætting, koyritænastu, vegleiðing o.s.fr.
§ 11. Kommunurnar skulu bjóða øllum borgarum, sum eru vorðnir 75 ár, fyribyrgjandi heimavitjan.
Stk. 2. Heimavitjanirnar verða lagdar til rættis eftir tørvinum í økinum. Í minsta lagi skulu kommunurnar bjóða eina fyribyrgjandi heimavitjan um árið.
Stk. 3. Kommunurnar kunnu víkja frá stk. 1 og 2, um talan er um borgara, sum fær aðra tænastu sambært hesi lóg.
§ 12. Kommunurnar kunnu taka avgerð um at veita fólki samsýning, sum átaka sær at ansa fólkapensjónisti heima, sum hevur tørv á støðugari røkt og hjáveru.
Stk. 2. Áðrenn kommunurnar rinda borgaranum samsýning sambært stk. 1, skal fráboðan sendast Almannaverkinum.
Stk. 3. Kommunurnar kunnu biðja aðrar myndugleikar um upplýsingar viðv. ansara og ansaða, sum eru neyðugar fyri at umsita skipanina.
Stk. 4. Kommunurnar hava frá 1. januar 2015 ábyrgdina fyri teimum borgarum, sum fáa samsýning sambært “løgtingslóg um samsýning fyri at ansa eldri og óhjálpnum heima”.
Stk. 5. Landsstýrismaðurin ásetur í samráð við kommunurnar nærri reglur fyri, hvussu skipanin verður umsitin.
Bústaðir
§ 13. Kommunurnar kunnu seta á stovn bústaðir til fólkapensjónistar eftir hesi lóg.
Stk. 2. Bústaðir kunnu fevna um:
1) Røktarheim.
2) Eldrasambýli.
3) Eldraíbúðir.
4) Umlættingarpláss.
5) Samdøgursendurvenjingarpláss.
§ 14. Røktarheim og eldrasambýli eru bústaðir, ið hýsa fólkapensjónistum við ellisbreki ella varandi sjúku, og sum hava tørv á hjálp ella røkt alt samdøgrið.
Stk. 2. Í serligum føri kann røktarheim ella eldrasambýli eisini hýsa øðrum røktarkrevjandi persóni enn fólkapensjónisti.
Stk. 3. Kommunurnar skulu boða Almannaverkinum frá, tá fólkapensjónistur fær bústað sambært stk. 1.
§ 15. Á hvørjum røktarheimi og eldrasambýli verður valt eitt samstarvsráð, sum hevur til endamáls at tryggja samstarvið millum búfólk, avvarðandi og heimið.
Stk. 2. Samstarvsráðið kann ráðgeva og vegleiða leiðsluni á røktarheiminum ella eldrasambýlinum og skipa fyri tiltøkum, sum kunnu gera gerandisdagin hjá búfólkunum meiri virknan bæði á heiminum og í nærumhvørvinum.
Stk. 3. Ráðið verður mannað við einum búfólki, einum umboði fyri avvarðandi og einum starvsfólki.
Stk. 4. Samstarvsráðið skipar seg sjálvt, og ger innanhýsis starvsskipan.
§ 16. Fyrsta rætt til upptøku sambært § 14 hava borgarar í kommunala samstarvsøkinum, sum hava størstan tørv á røkt ella hjálp alt samdøgrið.
Stk. 2. Samstarvsøki kunnu veita borgarum úr øðrum økjum bústað, um pláss er tøkt, og borgarin annars lýkur treytirnar fyri upptøku.
Fígging
§ 17. Kommunurnar bera allan kostnaðin av virkseminum sambært hesi lóg.
Stk. 2. Um kommunurnar nýta heimildina í § 3, stk. 2, skal skrivlig avtala gerast um gjaldið, áðrenn tænastan verður veitt.
§ 18. Kommunurnar kunnu krevja gjald frá borgaranum fyri tænastur og tilboð, sum verða veitt sambært hesi lóg. Gjald verður tó ikki tikið fyri heimasjúkrarøkt.
Stk. 2. 1) Kommunurnar hava heimild at innheinta inntøkuupplýsingar frá TAKS, ið eru neyðugar til at áseta gjaldið fyri tænastur sambært hesi lóg.
Stk. 3. 1) Landsstyrismaðurin ásetir í samráð við kommunurnar nærri reglur um gjald eftir stk. 1, 1. pkt.
Eftirlit og kæra
§ 19. Kommunurnar hava eftirlit við bústøðum, tænastum og tilboðum eftir hesi lóg.
Stk. 2. Kommunan kann steðga virksemi og tænastum sambært hesi lóg, um krøvini í lógini ikki verða hildin.
Stk. 3. Landsstýrismaðurin kann áseta nærri reglur um eftirlit.
§ 20. Avgerðir um tænastur sambært hesi lóg kunnu kærast til kærunevndina í Almanna- og heilsumálum.
Stk. 2. Kærast skal innan 4 vikur eftir, at kærarin hevur fingið skrivliga fráboðan um avgerðina.
Gildiskoma
§ 21. Henda lóg kemur í gildi 1. januar 2015.
Stk. 2. 1. januar 2015 fer løgtingslóg nr. 111 frá 20. desember 2002 um eldrarøkt í Sandoynni, løgtingslóg nr. 64 frá 5. juni 1984 um samsýning fyri at ansa eldri og óhjálpnum heima, løgtingslóg nr. 46 frá 9. mai 2005 um stuðul til umsorgararbeiði og løgtingslóg nr. 88 frá 6. juni 1997 um heimasjúkrasystratænastu úr gildi.
§ 22. Henda løgtingslóg skal endurskoðast 5 ár eftir, at lógin er sett í gildi. Hetta fyri at meta um, hvørt lógin virkar eftir ætlan, ella um broytingar skulu gerast í skipanini.
Tórshavn, 7. apríl 2014
Kaj Leo Holm Johannesen (sign.)
løgmaður
1) Broytt við løgtingslóg nr. 121 frá 15. desember 2014, har § 2 er soljóðandi: “Henda løgtingslóg kemur í gildi 1. januar 2015.”


text:
Tað sum vitast kann um Gud liggur teimum jú opið; Gud hevur gjørt teimum tað opinbert. Ósjónliga vera Hansara, bæði æviga kraft og guddómleiki Hansara, sæst frá skapan heimsins; tað skilst av verkum Hansara; tey hava tí onga avsakan (Rómbrævið 1: 19-20)
Youtube: Faroe Apologetik
Sunday, June 5, 2011
Sekularisma: handtøka fyri at taka navnið Jesus uppá tunguna
Hvussu við løgreglufólki tilstaðar undir próvtøku, tilreiðar at handtaka og seinni fongsla kristnar næmingar sum taka navni ‘Jesus’ uppá tunguna?
Hvussu kunnu ateistar sannføra okkum um, at stats-ateisma ikki hvílir aftanfyri sekularismu?


text:
Leygardagin 14. juli er Oyndradagur í Oyndarfirði, har nógv spennandi tiltøk eru á skránni.
Fyrireikarnir vóna at síggja nógv fólk, bæði bygda- og avbygdafólk, í Oyndarfirði.
Skrá fyri Oyndradagin 2012
11:00 Rennikapping - Byrja verður við skúlan. Heiðursmerki verða latin
14:00 Oyndradagurin verður settur av Kára P. Højgaard
14:30 Ævintýraleikur fyri børn og vaksin niðri í fjørðuni
15:45 Súkklukapping við handilin hjá Eivind. Heiðursmerki verða latin
16:45 Spøl fyri børn og vaksin á vøllinum
17:30 Heiðursmerkja handan í tjaldinum
18:00 Vit grilla (møguleiki verður at keypa pylsir, burgarar og okkurt drekkandi afturvið)
20:00 Sámal Ravnsfjall syngur og spælur í stóra tjaldinum
20:00 Bárður Petersen Band spælur í lítla tjaldinum
22:00 Syngi við
24:00 Dansur við 4 men og matarsøla í tjaldinum


text:
Sankta Pætursfiskur (pætursfiskaættin)
Zeus faber Linné, 1758
Stødd: Sankta Pætursfiskur verður í mesta lagi 70 cm langur, men vanliga um 20-50 cm.
Dýpi: Hann er vanliga á 50 m niður á 150 m, men fæst eisini inni við land og úti á 400 m.
Litur: Sankta Pætursfiskur er gyltgrøngráur, ella silvurbronsulittur, við stórum, gulrandaðum, svørtum bletti mitt á síðuni. Skræðan millum beinteinarnar á búkfjaðrunum, ryggfjøðurini og gotfjaðrunum er myrk, svørt.
Teinar: R IX-XI + 21-25; U I + 6-7; G III -V + 20-24.
Lýsing: Sankta Pætursfiskur hevur samantrýstan og høgan kropp, stórt og høgt høvd, nakað bungut oman fyri eyguni. Hann hevur slættan beinkamb oman fyri eyguni. Hann hevur stóran kjaft, ið kann skjótast langt framúr og smáar viggvaksnar (koniskar) tenn. Uggafjaðrarnar eru stuttar, búkfjaðrarnar eru minst tvær ferðir so langar sum uggafjaðrarnar. Ryggfjøðurin hevur harðar teinar fremst og langar træðrir uppúr, aftari partur hevur bleytar teinar. Klingran er líka long sum høg. Hann hevur smáar roðslur og hvast kjalarskrubb. Fram við rygg- og gotfjaðrafestunum eru beinknyklar, úr 5 upp í 11, á teimum eru 2 píkar. Strikan er nógv bogin frá eyganum aftur í klingruna.
Eyðkenni: Bletturin á síðuni. Tunni kroppurin. Liturin. Høga ryggfjøðurin. Stóra høvdið við stóra kjaftinum.
Týdningur: Nakað verður brúkt til matna sunnanfyri, men í Føroyum hevur hann ikki vinnuligan týdning.
da: Sankt Petersfisk, en: John Dory, fr: Jean Doré, ís: Pétursfiskur, no: Petersfisk, tý: Petersfisch - Heringskönig
Mouritsen, Rógvi: Fiskar undir Føroyum. Føroya Skúlabókagrunnur og Fiskirannsóknarstovan. Tórshavn. 2007.
Pætursfiskar Zeiformes
Í Pætursfiskahópinum eru 6 ættir, 16 slektir og 32 sløg.
Undir Føroyum eru 2 ættir, ið hava eina slekt og eitt slag í part:
Pætursfiskarnir hava stórt høvd, ofta við skáksettum kjafti, ið kann skjótast fram.
Teir eru hávaksnir og tunnir, flestu eru stóroygdir.
Fjaðrarnar hava fleiri ella færri harðar teinar. Allir liva teir í sjónum.


text:
- Tíðindi, mentan og ítróttur
At danir ógildaðu avtalu fekk ilt í Poul Michelsen
Tak niður
Poul Michelsen,landsstýrismaður, var illur, tá hann skrivaði bræv til danska uttanríkisráðharran, eftir at danir ikki vildu góðtaka Útnorðuravtaluna, sum Føroyar, Grønland og Ísland gjørdu fyrr í ár - og seinni ógildaði somu avtalu.Tað vísa skjøl, sum Kringvarpið hevur fingið innlit í.
30. november boðaði danska uttanríkisráðið Íslandi frá, at Útnorðuravtalan var ógildað, tí hon samsvarar ikki við føroysku heimildirnar. Viðurskiftini millum danir og føroyingar í málinum vóru eisini orsøk til, at Poul Michelsen, landsstýrismaður, ikki fór á ráðstevnuna um Arktis í Keypmannahavn 1. desember, hóast hann har skuldi vera ein av vertunum.
Sjúrður Skaale var eisini gestur í sjónvarpsstovuni og greiddi frá málinum og hvat hann kann gera sum fólkatingsmaður.
Sí eisini


text:
- Tíðindi, mentan og ítróttur
Triði hvør føroyingur trýr á himmal og helviti
Kanningin er gjørd í samstarvi við greiningarfyritøkuna Lóður. Hon varð gjørd á sumri í 2017, og 532 tilvildarliga vald fólk ímillum 15 og 75 ár luttóku.
Sum annar partur í sjónvarpsrøðini Gud signi Føroyar avdúkaði, hevur ein av spurningunum til endamáls at kanna, hvat føroyingar hugsa um ævinleikan og okkara støðu eftir deyðan. Kanningin spurdi:
Hvør av hesum setningum lýsir best tína trúgv um hvat hendir, tá tú doyrt?
Svarmøguleikarnir vóru soljóðandi:
- Eg trúgvi uppá eitt lív eftir deyðan, men ikki uppá ein serligan/ávísan himmal ella helviti
- Eg trúgvi, at ein fer til himmals ella til helviti
- Eg trúgvi, at ein heldur uppat at eksistera
- Eg trúgvi uppá ein himmal, men ikki eitt helviti
- Eg trúgvi uppá reinkarnatión
- Eg veit ikki, hvat hendir
Og úrstlitini vóru soljóðandi.
23 % svaraðu, at tey trúðu á eitt lív eftir deyðan, men ikki uppá ein serligan/ávísan himmal ella helviti. 36 % svaraðu, at ein fer antin til himmals ella til helviti. 11 % hildu, at ein heldur uppat at eksistera. 12 % trúðu á ein himmal, men ikki eitt helviti. 1 % trúðu á reinkarnatión, tvs. at tú verður fødd/ur aftur í einum øðrum líki. Og 17 % søgdu seg ikki vita. Tað vil siga, at tann størsti bólkurin - 36 prosent - trúgva, at ein fer antin til himmals ella í helviti eftir deyðan. Men vit skulu eisini hava í huga, at tveir triðingar av Føroya fólki settu ikki krossin við hendan svarmøguleikan.
Eins og í fyrsta parti í sendirøðini Gud signi Føroyar er stórur munur á, hvussu fólk svara kring landið, tá spurt verður um trúgv og lívsáskoðan. Í Norðoyggjum og í Eysturoynni svaraðu heili 54 %, at tað finst ein himmal og eitt helviti eftir hetta lívið. Í høvuðsstaðarøkinum valdu 25 % hendan svarmøguleikan, og í restini av landinum svaraðu 29 %, at tað finst ein himmal og eitt helviti eftir deyðan.
Sí eisini


text:
Hagstovan hevur við hagtølum frá fólkateljingini tilfar at leggja fram alment.
Granskaraatgongd
Harumframt verður møguligt hjá granskarum at fáa atgongd til ikki almannakunngjørdar upplýsingar til hagfrøðiliga viðgerð við teirri fortreyt, at Hagstovan kann góðkenna dátutrygdina undir viðgerðini.
Ein treyt verður, at viðgerðin av grundupplýsingum fer fram á Hagstovuni. Onnur treyt er, at granskarin lýkur somu trygdarkrøv sum starvsfólk hjá Hagstovuni, sum viðgera grundupplýsingar. Harumframt verða serligar treytir fyri granskarar, sum ikki hava starv á Hagstovuni. Kravt verður m.a., at ein granskari er partur av góðkendum granskaraumhvørvi, ella at granskingin verður fyristaðin av granskara í góðkendum granskaraumhvørvi.
Seruppgerðir
Umframt hagtølini, sum verða løgd fram alment, verður møguligt at fáa gjørt seruppgerðir av hagtølum, møguliga eisini samkoyrd við aðrar upplýsingar. Hagstovan tekur samsýning fyri tílíkar uppgerðir, sum krevja arbeiðstíð. Sí brot um prísir fyri tænastur.


text:
NordBio tiltaki
NordBio tiltaki, sum Norurlendska rßharrarßi hevur Ýverksett, hevur millum anna til endamßls at fremja nřskapan Ý norurlendskum lÝvfeingisb˙skapi. Granskarasetri iNOVA er valt at samskipa ta f°royska Ýkasti til hesa nřskapan.
TÝ hevur bori til at s°kja um stuul til minni matmenningarverkŠtlanir. Vit fingu fleiri umsˇknir, har trÝggjar av teimum fingu jßtta stuul. Janus Vang, stjˇri Ý iNOVA og Leif S°rensen, kokkur, vˇru Ý ═slandi ß Norurlendska rßharrarßsfundinum (Nordtic Conference, 25. juni) og greiddu frß um verkŠtlanina. Teir h°vdu eisini smakkiroyndir av v°runi, i var sera vŠl mˇttikin.
NordBio tiltaki fer Ý heyst undir anna stigi, har ta aftur verur m°guleiki at s°kja um stuul. Umsˇknarfreistin verur kunngj°rd ß heimasÝuni hjß iNOVA seinni.
Nianfyri eru lřsingar av teimum trimum verkŠtlanunum, i fingu stuul jßttaan.
Gulllaksur
Gulllaksurin er ein bÝligur fiskur. ═ dag verur ta mesta mali og ˙tflutt fyri ein bÝligan penga. ═ hesi verkŠtlan royna vit at menna liugv°ru av hesari nřtiligu rßv°runi. Fyri at geva v°runi ein eykendan f°royskan smakk, er gullaksurin vendur Ý morlaum turrum fiski og borreiddur vi hvonnmajonesu.
Ta er ikki so nˇgv vitan um matlistaliga eginleikan hjß gulllaksi. TÝ er st°rsti parturin av arbeiinum Ý hesi verkŠtlanini lagdur Ý at kann hesar eginleikar. Haldf°ri og gˇskan verur kanna Ý samstarvi vi Heilsufr°iligu Starvsstovuna.
F°royski b˙skapurin er tengdur at ˙tflutningi av fiski, tÝ er Štlanin at menna f°royskar meirvirkaar v°rur, sum hava eitt hŠgri viri. Vit leggja okkum eftir at br˙ka eitt bÝligt og ikki so kent fiskaslag, sum ikki er hˇtt, fyri at vera burardygg.
Nřggja Norurlendska Matr°rslan hevur gj°rt fˇlk varug vi h°gu gˇskuna ß f°royskari rßv°ru. TÝ vilja vit gera hesar rßv°rurnar meira atkomuligar og lŠttari at selja. Hettar vif°rir eisini marknaarf°ring av serliga f°royska smakkinum. Heimamarknaur er ein gˇ roynd, men Štlanin er at marknaarf°ra v°runa ß altjˇa marknainum.
Framleiararnir eru Gutti Winther og Jˇanes Reinert. Gutti Winther, 34 ßr, er ˙tlŠrdur kokkur frß The Paul Ý Danmark, hann er limur Ý Nřggju Norurlendsku Matr°rsluni. Gutti er bŠi eigari og vertur Ý matsendingini "SpÝskamariö. Jˇanes Reinert, 34 ßr, er ˙tlŠrdur kokkur frß Admiral Hotel Ý Danmark.
Ein granskari, ein framleiari (Sp/f Tavan) og tveir kokkar byrjau upp ß verkŠtlanina, ein gˇ samanseting fyri nřhugsan. Tilgongdin hevur veri sera lŠrurÝk, og vit eru spent upp ß endaliga ˙rsliti.
═ fyrstu syftu: VŠlgagnist.
Meira kunning: gutti_winther@hotmail.com
Silver Smelt poster in english (pdf).
V°ran er rabarbusaft, sum er gj°rd ˙r rabarbum, dyrkaar ß H˙sum, og vistfr°iligum r°rsukri. Framleislan leggur dent ß at verja nat˙rliga smakkin og gˇskuna Ý rabarbunum.
Hendan verkŠtlanin skal, Ý samarbeii vi Umhv°rvisstovuna, skapa ˙tb˙gvingarm°guleikar fyri smßar framleiarar av landb˙naarv°rum.
Arbeism°guleikarnir ß ˙toyggjunum er avmarka, serliga fyri kvinnurnar. Jˇhanna Maria sŠr ein m°guleika Ý at s°la av rabarbusaft og °rum virkaum landb˙naarv°rum kann geva eitt Ýskoyti til b˙skapin ß ˙toyggjum.
Framleiarin er Jˇhanna Maria Isaksen, 27 ßr, i břr ß H˙sum. Familjan hjß henni hevur dyrka rabarbur Ý fleiri Šttarli, og vi ta hevur hon lŠrt ta.
Saftin er framleidd Ý gˇkendum, lokalum k°ki, i hevur neyugu tˇlini til framleisluna og tappingina av saftina.
Meira kunning: johanna_m_isaksen@hotmail.com
Rhubarb Juice poster in english (pdf).
Fiskakips
Fiskakipsini eru gj°rd av r°stum fiski og norurlendskum korni. TÝ hevur ta ein serf°royskan smakk.
Ătlanin vi verkŠtlanini er at gera ein egnaan pakning til hesi brotiligu kipsini. Pakningurin verur gj°rdur Ý samarbeii vi Teknologisk Institut Ý Danmark.
RŠstur fiskur verur ikki ˙tfluttur, men Leif S°rensen sŠr ein m°guleika at marknaarf°ra hesa v°ru ß einum altjˇta marknai.
Framleiarin er Leif S°rensen, i er ˙tlŠrdur kokkur og hevur stai fyri tveimum matstovum Ý Tˇrshavn, Gourmet og KOKS.
Meira kunning: leifso@mail.fo
Fish Chips poster in english (pdf).


text:
Kristina Sørensen Ougaard
Kristina Sørensen Ougaard byrjaði at spæla sjónleik í Sjónleikarhúsinum við ungdómsbólknum Brim og Spírar í 90´unum. Síðani valdi hon at fara á dansiskúla á London Contemporary Dance School, The Place, og seinni fór hon undir víðariútbúgving sum sjónleikari á London Drama Centre.
Síðani 2005 hevur Kristina starvast sum dansari og sjónleikari burturav. Hon hevur arbeitt nógv uttanlanda og turnérað nógv við ymiskum leikbólkum, t.d. Jo Strømgren og Livingstones Kabinet. Harumframt hevur hon eisini starvast sum koreografur og undirvísari.
Á Tjóðpallinum hevur Kristina spælt við í Café Grugg, Aftaná undrið og The Danny Crow Show. Eisini er hon ein av stovnarunum av eksperimenterandi leikbólkinum Det Ferøsche Compagnie


text:
Orð: Petur Jacob Sigvardsen
Viðmerking: Yrktur um allahalganna 2008.
Vit slættið øll nú Harrans veg
og hansar gøtu greiði,
tí einglaskari sýndi seg
hjá hirðunum á heiði.
Teir bóru okkum gleðiboð,
at Gud hann heimin elskar so,
at Frelsaran hann sendi.
Jóhannes oss tann boðskap bar
í oyðimørk á sinni:
at hann ei sjálvur verdur var,
– tí hann var so nógv minni,
at loysa tvinnar tveingir hjá
Krist, syni Guds, og frelsara,
ið brátt tá koma skuldi.
Enn røddin ljóðar foldum á
um Harrans veg at slætta,
so vit á jólum Jesus sjá,
sum sorg og neyð kann lætta.
Lat alt, ið forðar honum inn
í vára hjørtu, sál og sinn,
á jólum burtur fara.
Har Jesubarnið heimvist fær
hjá mannabørnum smáum,
har skínur jólastjørnan skær,
tí hann við sínum gávum
vil koma inn í hvørt eitt heim
og serliga hjá øllum teim,
ið sanna gleði sakna.
Sælt er tað fólk, ið kjósar sær
Guds einkarson á foldum.
Hann bjarging býður tær og mær
og ævigt lív úr moldum.
Hann heima nú er Himni á,
har øll Guds børn hann skulu sjá
í stóra, hvíta skara.


text:
Nś bóltaši hann aftur rśt, borgarstjórin. Seinast, eg hitti hann, var hann serliga upptikin av, at ein politikari eigur at kunna flyta seg, og at umrįšandi er, at ųll havnarfólk verša nųgd viš taš, sum veršur gjųrt ķ Tórshavnar havn.
Nś er lķkt til, at hann er farin ķ aftur stįlhandskarnar og aftur sum śtgangsstųši heldur fast viš tęr ętlanir, sum fyriliggja.
Minnilutin ķ Tórshavnar bżrįš hevur ikki tikiš undir viš ętlanini, sķšani byggiskrįin varš lųgd fram ķ januar ķ įr. Byggiskrįin er taš fyrsta ķtųkiliga, sum er lagt fram ķ hesi byggiętlanini. Vit hava ikki tikiš undir viš henni, tķ vit ivast ķ stašsetingini og tķ kostnašurin er flogin upp ķ loft.
Tį bišiš varš um undirtųku fyri at fyrireika eina bingjuhavn fyri meir enn tveimum įrum sķšani, vóru bara leysar skitsur tųkar, og kostnašurin varš mettur til 350 mió kr. Til tess at royna hetta av, tóku vit undir viš, at bygginevnd, sum fyriskrivaš, varš sett at fyrireika arbeišiš.
Fyrsta almenna śrslitiš av hesum fyrireikingum var byggiskrįin. Hendan byggiskrį elvdi til nógv ivamįl. Kostnašurin var farin upp į 450 mió kr. Sumt var ikki viš ķ kostnašinum, eitt nś trivnašarųkiš, sum teir rópa ętlaša bįtahylin undir Skansanum. Pakkhśs og tķlķkt var heldur ikki viš. Somuleišis vantaši mvg og mett prķshękking ķ byggitķšini.
Tķ lųgdu vit longu tį fram eina skitsu um góšshavn į Sundi og skutu upp fyri bżrįšnum, at eitt nś hesin mųguleikin varš kannašur, įšrenn fariš varš vķšari viš Skansabryggjuni. Vit fingu ikki undirtųku fyri hesum. Bżrįšiš samtykti at halda somu kós og jįttaši pengar til forprojekt.
Forprojektiš sigst nś liggja į boršinum, tó at taš ikki er lagt fyri bżrįšiš, og nś ljóšar, at tęr 450 mió kr eru hękkašar til slakar 500 mió kr ivaleyst viš somu óvissum aftrat sum omanfyri.
Tann beiski veruleikin um byggiętlanirnar hjį Tórshavnar havn er, at kostnašurin ųkist ķ stórum, og misnųgdin viš, at eitt nś Skansin veršur innibyrgdur viš hųgum grótkųstum og lķtiš prżšiligum bingjum, veksur sum dagarnir ganga. Tķ er gott at hava eina vakna andstųšu ķ bżrįšnum.
Er taš oman į alt soleišis, at myndirnar, sum bingjuhavnin er sett inn ķ ķ framlųguskrivum, ikki samsvara viš veruligu śtsjóndina eftir byggingina, eru vit komin hagar til, at mųguligir įbyrgdarar eiga at verša kravdir til svars.
Tķ minsta fortreytin fyri at borgararnir kunna verša nųgdir er, at bżrįšiš spęlir viš reinum kortum.
Jógvan Arge varaborgarstjóri ķ Havn
---


text:
Vitan um Føroyar skal styrkjast í Danmark
Stjórnin vil brúka 15 mió. til at økja kunnleikan, og borgarar skjóta upp, at Ríkisfelagsskapurin skal á tímatalvuna. Alt í samsvari við tað, Javnaðarflokkurin leingi hevur virkað fyri
Eitt nýtt borgarauppskot - tað
er eitt uppskot frá borgarum, og sum við 50.000 undirskriftum kann verða lagt
fyri Fólkatingi sum lógaruppskot - í Danmark leggur upp til, at undirvísing um
Ríkisfelagsskapin, Føroyar og Grønland skal verða ein fastur partur av
tímatalvuni í danska fólkaskúlanum.
Hetta er eitt sjónarmið, sum
Sjúrður Skaale fleiri ferðir hevur borið fram á Fólkatingi og í almenna
orðaskiftinum í Danmark.
Støðið undir hesum hevur m.a.
verið stóra kanningin, sum Javnaðarflokkurin læt gera í 2013, og sum vísti, at
vitanin millum danir var avmarkað. Serliga
var tað spurningurin um danskar peningaligar veitingar til Føroya, sum sýndi
eina púra skeiva fatan. Einans 6% vistu, at blokkstuðulin er minni er
ein milliard - hini hildu hann vera nógv hægri.
Hetta hevur so havt við sær, at
danskir myndugleikar - m.a. í samstarvi við Javnaðarflokkin á Fólkatingi – hava
latið gera undirvísingartilfar til danska fólkaskúlan.
Men í onkrum førum hevur
samstarvið verið ov lítið, og sumt av tilfarinum hevur meira styrkt fordómarnar
enn vitanina.
- Í fjør heitti eg á stjórnina
at gera rættingar í tilfarinum og at gera undirvísing um Føroyar og Grønland
til ein obligatoriskan part av undirvísingarætlanini. Rættingarnar vórðu
gjørdar beinan vegin, men stjórnin vildi ikki taka avgerandi stigið og gera
undirvísing um Føroyar til ein obligatoriskan part av tímatalvuni.
15 mió. til upplýsing
Men við áhaldandi at vísa á
trupulleikan, kann ein kortini støðugt skapa smá framstig. Eitt teirra er, at
tað á fíggjarlógunum fyri komandi fýra árini eftir ætlan verða settar 15 mió. kr.
av til at økja danska kunnleikan um Ríkisfelagskapin.
- Hetta vísir, at tað hevur
givið úrslit at vísa á skeivleikarnar inni í politisku skipanini. Og
borgarauppskotið, sum nú er lagt fram, vísir, at tað eisini ger mun at føra
hetta fram í almenna orðaskiftinum.


text:
Nýggjur dagstovnur skal byggjast við Gøtugjógv
Í dag varð sáttmáli undirskrivaður við Ósbjørn Jacobsen Arkitektar um nýbygging av dagstovnuninum Gjáa við Gøtugjógv. Talan er um eina heildarráðgeving, har Osbjørn Jacobsen Arkitektar koma at standa fyri byggiverkætlanini.
Tørvur er á fleiri dagstovnaplássum í kommununi, og tí verður ein nýggjur dagstovnur bygdur við Gøtugjógv. Talan er um nýbygging av dagstovninum Gjáa, sum skal húsa 100 børnum. Dagstovnurin Gjái hevur í dag pláss til 56 børn, so við nýggja bygninginum verður pláss til nærum dupult so nógv børn. Nýggi dagstovnurin kemur at kosta 35 mió.
Eysturkommuna skrivaði út arkitektakapping í 2017, og tað vóru Ósbjørn Jacobsen Arkitektar, sum vunnu kappingina. Nú verður so farið í gongd við at gera eitt skipanaruppskot. Ætlanin er so, at byggingin skal byrja í februar 2019, og at bygningurin verður klárur at taka í brúk á heysti 2020.
Hvussu kemur nýggi dagstovnurin at síggja út
Vinnandi uppskotið til arkitektakappingina fevndi um ein bygning í tveimum hæddum, lagdar oman á hvørja aðra við eini forskjóting. Bygningurin er lagdur inn í lendið. Vøggu-stovurnar liggja í ovara partinum og barnagarðurin í niðara partinum. Oman á bygninginum eru útirúm og parkering umframt eitt torg við stutttíðarparkering og avseting.
Bygningarnir eru bundnir saman við einum dupulthøgum rúmi, sum gongur frá ovasta enda av bygninginum til niðasta enda. Hetta rúm, ið er miðhøllin og virkisrúm, fær dagsljós inn frá báðum endum og í miðjuni.
Hesin bygningurin ger, at sum minst verður tikið burtur av lendinum, og havin við trøðum omanfyri kemur til sín fulla rætt.
Uttandura millumrúmini millum stovurnar, har vindeygu eru, binda stovurnar saman tvørtur um útipartin á ein hátt, sum skapar opinleika og økir um nýtslumøguleikar og upplivilsi. Hartil hava stovurnar góðan sólargang tað mesta av degnum.
> Les eisini: Innboðin arkitektakapping til nýggjan dagstovn við Gøtugjógv


text:
Jens Hákun Leo
30.11.2016 - 15:25
Tíðindi > Samfelag & Politikkur > Kommunalpolitikkur
Nývalda býráðið í Havn er nú farið at ótolnast, tí tað ikki er sloppið at skipa seg enn. Í hesum sambandi hevur tað sent Heðini Mortensen, borgarstjóra í Tórshavnar kommunu, eitt skriv, har ið tað heitir á hann um at kalla inn til fund skjótast gjørligt, so at tað kann sleppa at skipa seg.
Hetta veit Kringvarpið at siga í dag.
Kringvarpið greiðir frá, at sambært lógini um kommunustýri, skal nývalda kommunustýrið skipa seg í seinasta lagi innan árslok, t.e. um 31 dagar.
Heðin Mortensen fer frá sum borgarstjóri á nýggjárinum, t.e. um góðar fýra vikur, og skal nýggja býráðið tá taka við.
Tað er longu nú greitt, at Annika Olsen úr Fólkaflokkinum verður nýggjur borgarstjóri í Tórshavnar kommunu, og at Gunvør Balle úr Tjóðveldi verður nýggjur varaborgarstjóri.


text:
Fyri at luttaka í FarGen krevst, at tú letur eina blóðroynd. Blóðroyndir verða tiknar kring landið, so tær nýtist ikki at ferðast langan veg til hetta. Vit hava býtt Føroyar upp í øki, og tú fært innkalling at taka blóðroynd í bygdini ella býnum, sum umboðar økið, har tú býrt (sí yvirlitið niðanfyri). Liggur betur fyri at taka blóðroyndina aðra staðni, kanst tú boða okkum frá.
Heimavitjan
Eldri luttakarar og onnur, sum ikki eru so flytfør (mobil), kunnu fáa heimavitjan til blóðtøkuna. Boða okkum frá, um tú ynskir heimavitjan.
Fráboðanir kunnu sendast til: fargen@fargen.fo ella á tlf. 23 30 51.
Økini eru:
Klaksvík: Borðoy, Viðoy, Kunoy og Kallsoy.
Gøta: Fuglafjørður, Kambsdalur, Leirvík, Norðragøta, Gøtugjógv og Syðrugøta.
Runavík: Selatrað, Morskranes, Kolbeinagjógv, Innan Glyvur, Strendur, Skála, Skálabotnur, Undir Gøtueiði, Skipanes, Lamba, Søldarfjørður, Glyvrar, Saltangará, Runavík, Saltnes, Toftir, Nes, Rituvík og Æðuvík.
Oyrarbakki: Gjógv, Funningur, Funningsfjørður, Elduvík, Oyndarfjørður, Hellurnar, Eiði, Svínáir, Ljósá, Norðskála, Oyrarbakki, Oyri, Tjørnuvík, Haldarsvík, Langasandur, Nesvík, Streymnes, Hvalvík, Saksun og Hósvík.
Vestmanna: Vestmanna, Válur, Kvívík, Stykkið, Leynar og Skælingur.
Tórshavn: Tórshavn, Kirkjubøur, Velbastaður, Syðradalur (S), Norðradalur, Argir, Nólsoy, Hoyvík, Hvítanes, Sund, Kaldbaksbotnur, Kaldbak, Signabøur, Oyrareingir og Kollafjørður.
Miðvágur: Vágar
Sandur: Sandoy
Tvøroyri: Suðuroy
Oyggjarnar: Fólk á útoyggj kunnu fáa heimavitjan til blóðtøkuna, um fleiri eru í oynni, sum ynskja at luttaka. Oyggjarnar eru: Fugloy, Svínoy, Kallsoy, Hestur, Koltur, Nólsoy, Mykines, Skúvoy og Stóra Dímun.


text:
Fysioterapideildin veitir fysioterapeutiska viðgerð til sjúklingar knýttir at psykiatriskum deildum.
Ávísing til viðgerð
Viðgerð á Psykiatriskari deild fæst við ávísing frá kommunulækna.
Serviðgerð
Basic body awareness terapy- hold og bólkar
Ambulantir sjúklingar við psykiatriskari sjúku
Sjúklingar, ið eru tilknýttir psykiatriska depilin, eru ambulantir og kunnu ávísast til fysioterapi av psykiatara ella lækna á psykiatriska deplinum. Allir ávístir sjúklingar verða kannaðir og fáa hóskandi fysioterapeutiska viðgerð.
Sjúklingar ið ikki eru innlagdir, men eru tilknýttir psykiatriska deild eru ambulantir, og kunnu ávisast til fysioterapi av psykiatara ella lækna á psykiatriskari deild.
Allir ávístir sjúklingar verða kannaðir og fáa hóskandi fysioterapeutiska viðgerð.
Starvsfólk
Jórun Simonsen, fysioterapeutur
T-postur: lsjorsi@ls.fo
Lív Egholm, fysioterapeutur
T-postur: lsliveg@ls.fo


text:
Dagin eftir stóð Jóannes aftur har saman við tveimum av viðhaldsmonnum sínum, og tá ið teir sóu Jesus koma gangandi, segði hann: „Hygg, har gongur lambið, sum verður ofrað til Guds.“ Teir báðir viðhaldsmenninir hjá Jóannesi hoyrdu hann siga hetta, og teir fóru aftan á Jesusi.
Men Jesus vendi sær á, og tá ið hann sá teir koma aftan á seg, spurdi hann teir: „Hvat vilja tit mær?“ Teir spurdu: „Rabbi, hvar býrt tú?“ – Rabbi merkir lærumeistari. „Komið og síggið,“ svaraði Jesus. Teir komu og sóu, hvar hann búði. Hetta var seinnapartin, og teir vóru hjá honum allan dagin. Annar teirra var Andrias, beiggi Símun Pæturs.
Aftaná var Símun Pætur tann fyrsti, Andrias leitaði upp. „Vit hava funnið Messias“ segði Andrias – Messias er tað sama sum Kristus. Hann fór við Símuni til Jesus. Og Jesus hugdi upp á hann og segði: „Tú ert Símun, sonur Jónasar, tú skalt verða kallaður Kefas. Kefas er tað sama sum Pætur, sum merkir klettur.
Dagin eftir ætlaði hann at fara av stað til Galilea; og hann hitti Filip og segði við hann: „Fylg mær!“ Filip var úr Betsajda, somu bygd sum Andrias og Pætur vóru úr. Filip hitti Natanael og segði: „Vit hava funnið hann, sum Móses og profetarnir hava skrivað um. Hann eitur Jesus og er úr Nasaret, sonur ein, sum eitur Jósef.“ „Kann nakað gott koma úr Nasaret?“ segði Natanael. „Kom sjálvur og síggj,“ svaraði Filip.
Tá ið Jesus sá Natanael koma til sín, segði hann: „Her hava vit ein ísraela, vit kunnu líta á, eitt virðiligt umboð fyri Guds útvalda fólk.“ „Hvaðani kennir tú meg?“ spurdi Natanael. „Eg sá teg sita undir fikutrænum, áðrenn Filip bað teg koma,“ svaraði Jesus. „Rabbi,“ segði Natanael, „Tú ert Sonur Guds, tú ert kongur Ísraels.“
„Trýrt tú á meg, bara tí at eg sá teg undir fikutrænum? Tú skalt síggja tað, sum er størri enn hetta,“ segði Jesus og legði aftrat: „Sanniliga sigi eg tykkum: Tit skulu síggja Himmalin opnan, og einglar Guds stíga upp og niður yvir meg, Menniskjusonin.“
Jóh. 1,35-51
Nýggi Sáttmálin
______________________________________________________________________________________________________________________________________________
Lagt út hevur Ásbjørn Jacobsen


text:
Ingi Samuelsen
14.07.2017 - 10:37
Ítróttur > Ítróttur > Tennis
37 ára gamla Venus Williams hevur møguleika at gerast elsti Wimbledon vinnari síðan Martina Navratilova í 1994.
Í gjár spældi Williams seg til finaluna í stóru tenniskappingini, tá hon lættliga vann hálvfinaluna móti ensku Johanna Konta.
Hetta er níggjunda ferðin, at eldra Williams-systirin spælir seg fram til finaluna í Wimbledon. Hon vann í gjár hálvfinaluna í tveimum settum, 6-4 og 6-2. Í finaluni hittir hon sponsku Gabriñe Muguruzza, ið eisini spældi seg lættliga í finaluna.
Hon bankaði Magdalena Rybarikova úr Slovakia við 6-1, 6-1 í gjár.
Venus Williams hevur vunnið Wimbledon fimm ferðir fyrr. Seinast í 2008. Hon var eisini í finaluni í 2009, men tá tapti hon móti systrini Serena, sum ikki er við í ár orsaka av, at hon er við barn.
Hjá monnunum verða hálvfinalurnar spældar í dag. Amerikanarin Sam Querrey spælir móti kroatanum Marin Cilic í aðrari, meðan veteranurin Roger Federer úr Sveits spælir móti Tomás Berdych í hinari.


text:
Leyst starv: Innanhýsis grannskoðari29-03-2010
Til innanhýsis grannskoðanina í Eik-samtakinum sóknast vit eftir grannskoðara. Talan er um eitt avloysarastarv við møguleika fyri føstum starvi. Freistin at søkja er 15. apríl
SÍ vinnur alt27-03-2010
Ikki kann sigast annað, enn at tað gongur strúkandi hjá Sì flogbólti. Bæði kvinnuliðið og mansliðið eru greipuvinnarar í ár. Eik er høvuðsstuðul hjá SÍ flogbólti og ynskir teimum hjartaliga til lukku
Viðtøkubroytingar í Eik27-03-2010
Á ársaðalfundinum hjá Eik varð samtykt at minka nevndina við einum nevndarlimi og at stytta valskeiðið við einum ári. Samstundis er ein útlendingur valdur í nevndina fyri Eik Banka
UBI er ársins unga virki26-03-2010
Árliga kappingin Ungt virki, ið hevur verið á torginum í SMS í vikuni, er av, og unga virkið UBI fór við sigrinum. Eik er høvuðsstuðul og hevur tí fylgt gongdini í kappingini. Her kanst tú lesa meir og síggja myndir frá kappingini
Eik-samtakið væl fyri hóast undirskot í 200919-03-2010
Hóast undirskotið fyri 2009 à 297 mió. kr. avgjørt ikki er nøktandi, eru niðurskrivingarnar nú á einum lægri støði enn í 2008. Saman við nýggju tilsøgnini um statsveðhald à 9,1 mia. kr., er bankin væl fyri at taka við komandi avbjóðingunum. Verkseting av kt-skipanum og umskipanir eru framdar í samtakinum í 2009, og Eik væntar positivt úrslit í 2010


text:
Ingi Samuelsen
26.09.2014 - 20:44
Tíðindi > Vinna & Tøkni > Ídnaður
- Tað er eitt bragd at hava fingið stóra boripallin West Hercules til Føroya og inn á Skálafjørðin at umvælast. Tí verða skipasmiðjan Mest og Pam Offshore heiðra við Ársins Átaki 2014.
Fyri løtu síðan var greitt, at skipasmiðjan Mest og Pam Offshore fáa annan – tann minna – av teimum báðum heiðurslønunum, sum verða latnar í sambandi við ársins Vinnudag.
Í dómsnevndini sótu Bjørgfríð Ludvig, aðalstjóri, bankastjórarnir Janus Petersen og Súni Szhwarts Jacobsen, Sigurð í Jákupsstovu rektari, Kristian Danielsen, stjóri á ársins virki í fjør, Westpack og Marita Rasmussen, stjóri í Vinnuhúsinum.
Í grundgevingunum sammettu tey átaki í ár við brøgdini, sum vórðu gjørd í fyrndini, eitt nú av griksku superhetjuni Herakles, hvørs navn tíðin seinni hevur tillaga til Hercules.
- Dómsnevndin var ongantíð í iva um, at West Hercules er ársins átak, og vit gleðast nú um tey brøgd, sum hetta átakið kann føra við sær til føroyskt vinnulív í framtíðini.


text:
Svar um fyrispurning um bakkaverju á Sondum á Sandi
politikkur09-04-2018 - 19:12 - Jóanis Nielsen
Svar
upp á
skrivligan fyrispurning frá Brandur Sandoy, løgtingsmanni, løgtingsmál nr. S-018/2017, settur Rigmor Dam, landsstýriskvinnu í mentamálum. Viðvíkjandi at bakkaverja verður gjørd á Sondum á Sandi
Fyrispurningurin er soljóðandi:
1. Ætlar landsstýrismaðurin at bera soleiðis í bandi, at bakkaverja verður gjørd á Sondum á Sandi, soleiðis at jarðføstu fornminnini ikki fara fyri skeytið?
2. Nær ætlar landsstýrismaðurin at seta arbeiðið í gongd?
Svar
Eg takki løgtingsmanninum fyri tveir spurningar um bakkaverju á Sondum á Sandi.
Til 1: Til hetta er at svara, at málið um bakkaverju heima á Sandi hevur verið aktuelt við jøvnum millumbilum. Eg havi fingið upplýst, at Tjóðsavnið hevur fleiri ferðir áður gjørt Sands kommunu varuga við, at bakkin á Sondum máar og ta hóttan, hetta er fyri jarðføstu fornminnini, ið fjala seg har í bakkanum. Tjóðsavnið hevur nakrar ferðir skipað fyri kanningum av økinum og við hjálp frá Landsverki sett upp fyribils verjur. Er støðan tann, at nú er aftur vandi á ferð, má málið takast upp til nýggja viðgerð.
Til 2: Spyrjarin staðfestur í viðmerkingum sínum, at «hesi jarðfestu fornminni, sum metast mugu sum fornfrøðiligir dýrgripir, eru um at fara fyri skeytið». Er tað so sum spyrjarin sigur, mugu vit fáa eina nýggja meting frá teimum avvarðandi pørtunum, sum eru Tjóðsavnið, Landsverk og Sands kommuna, og vísir tað seg, at talan er um, at friðað fornminni eru um at fara fyri skeytið, mugu partarnir skjótast gjørligt taka stig til at fyribyrgja hesum í tann mun, tað letur seg gera.
Eg fái ikki svarað spurningunum øðrvísi, men eg kann vissa løgtingsmannin um, at er niðurstøðan tann, at neyðug stig mugu takast til tess at bjarga jarðfestum fornminnum, í hesum føri á Sondum á Sandi, so eri eg fús at virka fyri at lyfta uppgávuna saman við avvarðandi pørtum. Er talan um at útvega neyðuga fígging, má hetta eisini viðgerast politiskt.
Vinarliga
Rigmor Dam
landsstýriskvinna


text:
Orð: Petur Jacob Sigvardsen
Viðmerking: Yrktur á nýggjárinum 2010.
Sum tíðin titar, øldir fara,
ein ættin kemur, onnur fer.
Vit minnast væl tann stóra skara,
sum borin nú til hvíldar er.
Í øllum aldri vóru tey,
og ymis lagnan teimum beyð.
Hvør dagur okkum boð man bera,
at stokkut er várt æviskeið,
og skilnarstundin skjótt kann verða,
tá mannabørn tað gruna ei.
Sum grasi líkt er mannahold,
tað visnar brátt og verður mold.
Ja, jørð og himmal, hesi bæði,
– tað Skriftin okkum boðar frá,
tey brenna skulu upp í bræði,
sjálvt frumevni tey skiljast tá.
Men jørð og himmal, hvønn ein lut
av nýggjum skapar Himnagud.
Sum túsund ár er Harrans dagur.
Í dag hin sami sum í gjár
er Jesus Kristus, frelsarmaður;
hann eldist ikki ótøld ár.
Og ríki hans, sum ævigt er,
tað verður sjónskt í nýggju verð.
Hjálp okkum, kæri Himnafaðir,
tá trúarinnar stríð er strítt,
at náa heim í Himnastaðir,
har alt er vorðið aftur nýtt,
og at vit har tey kæru sjá,
sum her á fold vit skildust frá.


text:
Bæði Dahlibux og Victorinox hava verið tvey útforhálað pávans prestasleikjandi skvatt.
Nú er nokk pontifexiskt forhexað rox.
Nú skulu vit reisa okkum, og standa á Guðs orði einans, og tveita frá okkum eina og hvørja kjøtliga høkju. Guðs orð er okkum nokk. Alt kjøtligt páfund er ikki frá ella av Guði, men kjøtligt; og spælir tað andligt, so er tað altso frá Satan; og tað er altso transsubstantiatión, Pávin, kardinalarnir, cato-luthersku biskuparnir, og allir teirra pestsligu “prestar”. Guð gav okkum hirðar. Satan gav tykkum prestar.
Vit rætt-trúgvandi tveita allar prestar út, uttan éin: Høvuðsprestin um ævir eftir Melchizedeks vísi.
Bollan bróta vit sjálvir, og blanda Ribena.
Og at doypa ein trúgvandi, ja, tað klára vit eisini, tí vit frelstu eru nevniliga —skal eg líka heilsa og siga — øll prestar hvør yvirfyri hvørjum.
Sjálvt Luther sigur Diener (ikki Pfarrer) í Róm. 15, vers 16
Bæði Dahlibux og Victorinox hava verið tvey útforhálað pávans prestasleikjandi skvatt.


text:
AGR Dynamics er ein nýskapandi háttur at stýra tínum veitingarkervi bíligari og professionelt – líka frá innkeypi til sølu av vørum og tænastum. Við fullfíggjaðum yvirliti og sjálvvirkandi mannagongdum, ber til at minka munandi um binding av peningi í vørugoymsluna og betra um tænastuna.
Betur er at vita enn at gita
AGR Forecasting Engine er høvuðsmotorurin aftanfyri skipanina , ið framroknar komandi sølu og goymslutørv. Til ber at framrokna og greina eftirspurningin í mun til árstíðarsølu, søluátøk, tilboðsgeving, slow movers, vørur við stuttari livitíð o.s.fr. Skipanin byggir á altjóða skjalprógvaðar og royndar metodir, eitt nú Simple Method, Curve Fitting, Low Volume Models, Exponential Smoothing og Box-Jenkins.
Fyrimunir við AGR Dynamics:
-
Minkar munandi um binding av peningi í vørugoymslu
-
Skynsamari goymslustýring í mun til skiftandi eftirspurning
-
Sjálvvirkandi mannagongdir av øllum innkeypi
-
Minkar um innflutningskostnaðin við snildari innkeypsoptimering
-
Einfalt, snilt og álítandi yvirlit yvir innkeyp og sølu
Í tølum:
-
Minkar tína vørugoymslu upp til 35%
-
Minkar um arbeiðsbyrðuna við sjálvvirkandi mannagongdum við upp til 50%
-
Fær talið av útseldum vørum niður á eitt minimum
-
Afturgjaldingartíðin (ROI) av skipanini er 6-8 mánaðir


text:
Hallur av Rana
22.10.2014 - 20:45
Tíðindi > Samfelag & Politikkur > Almannaverk og sosiala økið
Tingkvinna hjá tjóðveldinum, Sirið Stenberg, hevur í dag sett fram ein skrivligan fyrispuring til Anniku Olsen, landsstýriskvinnu í almannamálum, viðvíkjandi støðuna um íbúðina til sálarsjúk.
Sirið setir landsstýtiskvinnuni hesar fimm spurningar:
1) Kann landsstýriskvinnan greiða Løgtinginum frá, hví ætlanin hjá Bústøðum og Almannaverkinum um at útvega bústað til ung við sálarsjúku ikki bleiv til nakað?
2) Er tað rætt, at grannaundirskriftir hava broytt ætlanina?
3) Hevur Almannaverkið lovað fólki íbúðirnar á Íslandsvegnum, áðrenn avtalan var komin upp á pláss?
4) Er ætlanin, at Almannamálaráðið flytur ábyrgdina av at byggja stovnar til fólk við serligum avbjóðingum til Bústaðir?
5) Hvør er nú ætlanin við at útvega bústað til fólk við sálarsjúku?
Í viðmerkingunum skrivar hon at ógreiða støðan og manglandi kunningin til almenningin er orsøkin til, at hon setir landsstýriskvinnuni hesar spurningar.
- Kunning, kring málið um íbúðirnar á Íslandsvegnum, til almenningin og til Løgtingið er í verandi støðu sera avmarkað. Tì er neyðugt at fáa greiðu á, hvat hetta mál snýr seg um. Er tað veruliga so, at tað eru undirskriftirnar hjá grannunum, sum hava gjørt, at ætlanin fall fyri bakka, ella hvat er orsøkin, spyr Sirið Stenberg.
Løgtingskvinnan undrast eisini á hvønn leiklut Bústaðir skal hava.
- Er ætlanin, at teir skulu átaka sær stovnsbygging, ella hvussu, spyr Sirið at enda í viðmerkingunum.


text:
Í dag kom svenska heimsstjørnan Zara Larsson til Føroya. Hon skal hava konsert á Summar Festivalinum fríggjakvøldið, men er komin til landið longu í dag fyri at uppliva eitt sindur av Føroyum, áðrenn hon skal á pallin.
Zara Larsson er millum heitastu nøvn í altjóða popptónleiki. Hon hevur hittað við sangum sum Lush Life, Uncover, Symphony, Never Forget You og This One’s For You. Hesir sangir verða at hoyra á Vágsbø fríggjakvøldið.
Summar Festivalurin byrjar í dag og heldur fram til leygarkvøldið.
Um tú veitst okkurt, sum VP ikki veit - skriva so til vp@vp.fo


text:
Jens Hákun Leo
23.12.2016 - 18:58
Tíðindi > Uttanlands - Kríggj
Sýriskir uppreistrarmenn hava í dag framt 10 bumbuatsóknir í al-Hamdaniya, sum liggur í útsynningspartinum av Aleppo, og sum ígjøgnum alt borgararkríggið hevur verið undir ræðinum hjá stjórnarherininum hjá Bashar al-Assad. Harundir hava trý fólk latið lív í hesum bumbuatsóknunum.
Hetta veit Reuters-tíðindastovan at siga í dag.
Reuters sigur hesum viðvíkjandi, at teir síðstu uppreistrarmenninir fóru úr Aleppo seint í gjárkvøldið, og at teir nú uppihalda sær beint vestanfyri Aleppo.
Teir hava ígjøgnum borgarakríggið bumbað vestara partin av Aleppo við jøvnum millumbili.
Vestari parturin av Aleppo hevur tó verið útsettur fyri nógv minni oyðileggingum enn eystari parturin av býnum, sum líka inntil hendan mánaðin var undir ræðinum hjá uppreistrarmonnunum.
35.000 fólk, harav tey flestu teirra sivil, liva nú sum flóttar vestanfyri og sunnanfyri Aleppo, sambært Reyða Krossi. Harundir liva ikki so fá av teimum í Idlib landslutinum, har ið nógvur kavi var í morgun.
Í morgun framdu annars stjórnarherurin og tey sameindu hjá honum, harímillum libanesiska Hezbollah, rannsóknir í økjunum í Aleppo, sum hava verið undir valdinum hjá uppreistrarmonnunum, hetta fyri at rudda burt minur og annað vandamikið, sum uppreistrarmenninir hava latið eftir sær.


text:
Red Cross Nordic United World College
Red Cross Nordic United World College Foundation bjóðar einum føroyskum skúlanæmingi, ið er liðugur í 1. flokki á gymnasialari miðnámsútbúgving á sumri 2014 at taka IB (International Baccalaureate), eftir 2 árum á einum altjóða studentaskúla í Dale í Noregi.
Dale liggur umleið 100 km norðan fyri Bergen. IB (International Baccalaureate) er eitt altjóða
studentsprógv, ið gevur somu rættindi innan hægri framhaldslestur sum eitt føroyskt
studentsprógv.
Endamálið hjá skúlanum er at fremja altjóða sátt og semju í verki, og verður hetta m.a. gjørt við,
at næmingar úr umleið 70 ymiskum londum búgva og lesa saman á skúlanum.
Studni rindar – eftir umsókn – skúlagjald umframt fyri innivist á skúlanum. Hetta merkir, at
viðkomandi umsøkjari, sum verður valdur, ikki samstundis frá Studna fær stuðul sum
útibúgvandi. Ferðing aftur og fram millum skúlan og Føroyar verður goldin sambært galdandi
reglum hjá Studna. Upphæddin er í 2014 kr. 4.000.
Nærri upplýsingar um skúlan fáast við at venda sær til Mentamálaráðið á tel
efon 555073 ella til lestrarvegleiðingina á skúlanum, har tú gongur. Tú kanst eisini finna fleiri upplýsingar um skúlan á heimasíðu skúlans.
Umsókn um upptøku á Red Cross Nordic United World College, ljóstak av seinastu
støðumetunum saman við eini stuttari frágreiðing um teg sjálva/n í umsóknarblaðnum skulu vera
Mentamálaráðnum í hendi í seinasta lagi mikudagin 28. februar 2014. Útfylt umsóknarblað og
ljóstak av seinastu støðumetunum skulu sendast til claus@mmr.fo.
Umsóknarblaðið er at finna á heimasíðu Mentamálaráðsins á adressuni:
(Kelda: Mentamálaráðið)
-
16.10.2018 Til lesandi SetursskrivstovanÍslendskur lestrarstuðul 2019Umsóknarfreistin til íslendska lestrarstuðulin er 1. desembe...
-
12.10.2018 Setrið Søgu- og samfelagsdeildin Til lesandiSigri M. Gaïni farin undir ph.d.-granskingarætlan á Setrinum um haturstaluSigri M. Gaïni fór í september 2018 undir ph.d.-lestur á Søg...
-
09.10.2018 Føroyamálsdeildin Til lesandiVísindalig grein um orðfeingið hjá føroyskum børnumGrein eftir Sissal Mariu Rasmussen í tíðarritinum First Lang...


text:
Góðan morgun! Áhh eg elski leygarmorgnar. Friðarligt, hugnaligt og eg havi allan dagin framman fyri mær, til at gera aaaalt møguligt sum eg havi hug til. Mær dámar væl at fara upp eitt sindur fyrr enn sjeikurin, og so sita... Continue reading →
So er tað í morgin, at vit fara á pallin til Við Brúnna! Nú havi eg ikki sungið so nógv í seinastuni, og tað eru nógv ár síðani eg spældi við fullum bólki afturat mær. Men hetta er fantastiskt! Vit... Continue reading →
“VIÐ OPNUM ØRMUM” Wuhuuuu, nýggjur tónleikur!! Hendan útgávan, er ein liveupptøka, sum bleiv tikin upp í Raclip Studio. Hendan upptøkan er longu eitt ára gomul, men vit hava ikki lagt hana út til almenningin, fyrr enn júst nú. Eg var... Continue reading →
Juhuuu, so er tíðin aftur komin til árliga Melodi Grand Prixi! Síðani eg var heilt lítil, hevur hetta verið ein serligur dagur, heima hjá okkum. Mamma hevur altíð verið so spent uppá Mpg, og tað havi eg arvað frá henni.... Continue reading →
Eitt tað fyrsta eg hugsaði um, tá eg skuldi flyta til Danmarkar, var um allar konsertirnar eg kundi fara til. Ikki tí, tað eru eisini nógv tónleika tiltøk at fara til í Føroyum, og karmarnir blíva betur og betur. Men... Continue reading →


text:
VB tók 2. páskadag ímóti Stjørnuni í Vágs Høll. Skuldi VB gera sær nakra vón um at vinna sess í FM-finaluni, so var tað ein sigur eitt krav ímóti Stjørnuni. Men soleiðis skuldi tað ikki ganga.
Dysturin byrjaði annars rímiliga javnt. Liðini bæði fylgdust fyrstu 10 minuttirnar, men við 10 góðum minuttum legði Stjørnan seg framum 12-7 og VB megnaði ongantíð av álvara at svara aftur.
Hálvleiksstøðan var 18-13 til Stjørnuna og tá seinni hálvleikur var av, var úrslitið á dystinum 36-32 til Stjørnuna.
Málskjúttar hjá VB vóru:
Rúna Jacobsen: 8 mál
Agnes Fallesen og Gurið K. Augustinussen: 6 mál
Barbara K. Hjelm og Bára K. Mortensen: 4 mál
Christina Holm: 3 mál
Sofia Schrøter: 1 mál


text:
Inngongdirnar hjß freistingunum
3. mars 2009
Tað er spennandi at lesa í veraldarsøguni um riddaratíðina. Tá forvunnu menn nógvan pening, og fyri henda pening bygdu teir sær borgir. Tíðirnar vóru ófriðarligar, og tí máttu teir hugsa um at verja seg og síni so væl sum gjørligt.
Hin einstaki riddarin bygdi tí borg sína úti á einum hólmi mitt í einum vatni. Hann legði so eina vindibrúgv inn á land. Á henda hátt fekk hann hildið fíggindanum nakað burtur frá sær, tí nærkaðust ófriðarkropparnir, var bara at vinda brúnna upp. So kundu teir hava tað so gott og verða standandi har inni á landi. - Hann gjørdi eisini múrarnar ógvuliga tjúkkar. Men tað, sum kanska hevði størstan týdningin, vóru vindeyguni. Tey gjørdi hann ómetaliga smá. Tá varð torført hjá fíggindanum inni á landi við sínum ørvum at raka beint í hesar smáu gluggar.
Hevur tú hugsað um, at mannalikamið er sum ein sovorðin borg? Gluggarnir á hesi borg eru eyguni, oyruni, munnurin og nøsin. Fíggindi okkara er Satan, og hann roynir at senda sínar ørvar inn gjøgnum hesar gluggar at skaða og oyðileggja sálina. Og tað er ótrúligt, sum hann hevur eydnuna við sær.
Gjøgnum eyguni koma allar sjónvarps- og videomyndirnar, sum fyri ein stóran part eru um hor, morð og harðskap. Hetta er spilt og rotin føði fyri sálina. Ofta er stutt frá tanka til verk. Tað, fólk síggja, fremja tey ofta í verki í gerandisdegi sínum. “Eingin má siga, tá ið hann verður freistaður: “Eg verði freistaður av Gudi;” tí at Gud er ikki freistaður av illum, og sjálvur freistar hann ongan. Men ein og hvør verður freistaður, tá ið hann verður drigin og lokkaður av síni egnu girnd. Síðani, tá ið girndin hevur gitið, ber hon synd; men tá ið syndin er fullbúgvin, føðir hon deyða” (Ják. 1,13-15).
Ella hetta at lata eyguni dvølja við hjúnafelagan hjá einum øðrum. Tað kunnu vist fleiri tosa við um, eisini Dávid kongur, ið rendi eyguni eftir Batsebu, konu Uria. Soleiðis vanvirdi hann orð Harrans og gjørdi tað, ið honum mislíkaði, og nógv sorg stóðst av hesum (2. Sám. 11 og 12). Tað eydnaðist altso Satani at skjóta sínar ørvar inn gjøgnum eyguni á Dávidi, og hann fall.
Tá var Job meira á varðhaldi. “Eg gjørdi sáttmála við eygu míni, at eg skuldi ikki hyggja at ungmoy ... Læt eg hug mín dára av konu (t.e. annans mans konu), ... tá mali kona mín á kvørn fyri annan ... Tí at tílíkt er skemdargerð, misbrot, ið fær sín dóm, ja eldur, sum oyðir til grundar” (Job 31,1. 9-12).
Gjøgnum munnin sendir Satan ørvar í líki av rúsandi evnum. Eitt verðsligt orðatak sigur: “Tá ið ølið fer inn, fer vitið út.” Og rætt er tað. Fólk kunnu í fyllskapi gera sovorðið, sum tey ongantíð kundu droymt um at gjørt, meðan tey vóru edrú. Men Guds orð hevur eisini okkurt at siga um hesi rúsevni, sum bróta niður likamið og oyðileggja skaparverkið. “Vita tit ikki, at tit eru Guds tempul, og at andi Guds býr í tykkum? Um einhvør oyðir Guds tempul, tá skal Gud oyða hann; tí at heilagt er Guds tempul, og tað eru tit” (1. Kor. 3,16-17). Gjøgnum nøsina snodda (“sniffa”) ungfólk, og tað er lívshættisligt. Tað lammar andadráttin og kann vera atvoldin til brádligan hjartasteðg. Tað er syndarligt at síggja ungfólk liggja í songini og ikki vera før fyri at eta ella gera nakað, men mugu røktast sum blæubørn, alt av snoddingini. Jú, sanniliga, hin óndi hevur eydnuna við sær.
Síðsti gluggin, vit nevna her, eru oyruni. Vit mugu ikki lurta eftir vánaligum ráðum og freistingum frá okkara medmenniskjum. Somuleiðis er ávísur tónleikur bæði skaðiligur og niðurbrótandi.
Hjálp er at fáa, um vit venda við og angra, ja, vit fáa fulla endurreisn, tí Gud vísti okkum sín kærleika í Jesusi. Hansar blóð reinsar frá allari synd. Vit verða hvítari enn snjó (Sálm. 51,9). Syndin verður søkt niður í hitt djúpasta hav (Mika 7,19), og sum Corrie ten Boom plagdi at siga: “Eitt skelti við áskriftini “Fisking bannað” hongur uppi yvir har. So tær syndirnar koma ongantíð aftur fyri ein dag. Tær koma ikki aftur í hugan á Gudi, hann minnist tær ikki. Ja, tað kanst tú ætla, tí hann sigur um Dávid kong, sum jú var drápsmaður og tók konuna hjá einum øðrum, at hann var maðurin eftir Guds hjarta (Áps. 13,22). So stór er fyrigeving Guds. Tú fært eina nýggja byrjan, eitt nýtt lív, tað gamla er farið (2. kor. 5,17). Ljóðar tað ikki frálíkt? Men so mást tú eisini koma til hansara, angra og biðja um fyrigeving.
Effie Campbell.


text:
Barbara Holm 14.06.2018 (20:33)
KVF: - Nú seta vit striku í sandin
- Báðir partar hildu tað frægast at fara hvør til sítt, sigur Rúni Heinesen, stýrisformaður í viðmerking í kvøld.
Fyri lítlari løtu síðani gjørdist greitt, at Johnny í Grótinum er farin frá sum stjóri í Kringvarpinum. Í tíðindaskrivi frá Krignvarpsstýrinum stóð at lesa, at Stýrið hevur gjørt avtalu við fráfarandi stjóran. Og Rúni Heinesen hevur at kalla einki at leggja aftrat.
- Nú seta vit striku í sandin. Báðir partar hildu tað best fyri stovnin at fara hvør til sítt. Tað er tað, sum hetta gongur út upp á, sigur Rúni Heinesen.
Les eisini: Johnny í Grótinum farin frá sum kringvarpsstjóri
Hann vil ikki siga, hvørja fráfaringaravtalu Stýrið hevur gjørt við Johnny í Grótinum. Hann vil heldur ikki siga meira um ítøkiligu grundgevingarnar fyri avtaluna.
Hendan hendingin kemur í kjalarvørrinum av teldupostamálinu, sum Sosialurin avdúkaði í blaðnum mánadagin. Síðani hevur mikið rok verið um málið, sum vísti, at Johnny í Grótinum hevur skrivað dulnevnt um starvsfólkamál í Kringvarpinum á miðlinum vp.fo og undir navninum hjá Ólavi í Beiti.
Veitst tú eina góða søgu? Skriva til okkara á
red(at)in.fo
Les ella lýs í Lýsingartorginum – trýst her


text:
Granskingarráðið fer á fundi í Vinnuhúsinum mikudagin 29. november at kunna um møguleikarnar fyri at søkja um ymiskar stuðulsmøguleikar, herundir stuðul til at seta í starv ein vinnu-ph.d. Granskingarráðið hevur fingið møguleika fyri at stuðla 3 vinnu-ph.d. verkætlanum við upp til 1 mió kr. hvør, og Granskingarráðið kunnar á fundinum um endamál og krøv í hesum sambandi.
Á kunningarfundinum verður eisini kunnað um aðrar stuðulsmøguleikar, eitt nú Horizon 2020.
Líknandi kunningarfundir verða á Kambsdali tann 28. november og í Vági tann 30. november.


text:
Bjarni Djurholm á Facebook: Tað er ótrúligt at síggja og hoyra KvF.
Í gjár slapp landsstýrismaðurin í fiskivinnumálum uttan ein tann einasta kritiskan spurning at geva reiðarum og fiskimonnum skyldina fyri, at politiskt ásetta uppboðssølan nú fer at minka inntøkurnar hjá sjómonnum við 25%.
So eiðasørt, at tað kom tíðindamanninum til hugs at spyrja, um landsstýrismaðurin ikki eigur ábyrgdina av inntøkumissinum hjá vinnuni.
Ístaðin slapp hann - sum altíð at geva hinum skuldina. Landsstýrismaðurin var óseka offurið, sum vant farnu 20 árini.
Og í kvøld at seta Henrik Old yvirav Óluvu Klettskarð, sum onga aktiu eigur í nakrari loysn í tunnilsgerðini norður um Fjall, var ein rein joke.
Óluva og Tjóðveldi vóru ímóti at viðgera tunnilsloysnina frá Norðuroyartunlinum.
Hon steðgaði framskundanini, men slapp ótarnað í kvøld at gera seg til talskvinnu fyri at fáa tunlarnar gjørdar beinavegin - men tað var kanska evsta endamálið hjá KvF - at gera Óluvu Klettskarð eina politiska tænastu, nú hon kom í mótvind í Norðoyggjum?
Sær sjálvum líkt, so hevur KvF EINGI kjak, har politiskt bit er í.
Seinasta týskvøld var kjak um IMO og útlát hjá skipum. Har var bara uppiíprát millum vert og “kjakararnar”.
Soleiðis verður henda samgongan friðað, hóast tað eru uppí leypar av gølumálum at viðgera - men so eiðasørt.
Seinasta samgonga fekk ikki eitt andarhald frá KvF eina einastu løtu.
Kjak-setuppini vóru púra eyðsýnd tá, vertirnir vóru, saman við táverandi andstøðufólkum, bæði ákærar og dómarar, meðan samgonguumboð vóru á ákærubeinkinum.
Fyri ikki at gloyma allar politisku ræðu - framhaldssendingarnar, hvør í fleiri pørtum.
Nú er einki, bara kínan og uppiíprát.
Tað ljóðar, at frá 2011 til september 2015 var í tíðindadeildini i KvF ein serdeild, sokallað task force - deild, sum bara skuldi taka sær av samgonguni og samgongufólkum.
Henda deildin skal vera avtikin, tá miðlasamgongan var skipað 14. september 2015.
Hetta er so føroyska versiónin av public service.
Sig mig hvem du omgås, så skal jeg sige hvem du er - siga danir.
Kanska ikki so trupult at síggja heildina í tíðindaflutninginum, sæð í ljósinum av hesum orðataki.
Um tú veitst okkurt, sum VP ikki veit - skriva so til vp@vp.fo


text:
Í 2016 var triðja árið á rað, at mannfólkini fingu størra partin av lønarvøkstrinum. Mannfólk vunnu 5.279 milliónir í fjør, 290 fleiri enn árið fyri, vøksturin er 5,8%. Í sama tíðarskeiði fingu kvinnurnar 3.197 milliónir í løn, 160 fleiri enn í 2015, ein framgongd á 5,3%.
Orsøkin til at mannfólkini fáa størra partin av lønarvøkstrinum er, at seinastu trý árini hevur tað verið sera stórur vøkstur í vinnugreinum, har menn eru í meiriluta. Tað er m.a. í vinnugreinunum fiskiskapur, ali- og kryvjivirki og bygging.
Í 2016 vunnu menn góð 62% av lønunum, meðan kvinnurnar vunnu 38%. Síðan 2013 er parturin hjá monnum vaksin 1,5%-stig, úr 60,5 til 62. Kvinnurnar hava einstøk ár verið nær við at vunnið 40% av lønunum, men eru nú dragnaðir heilt niður á 38%.
Síðan 2004 hava lønirnar hjá kvinnunum vaksið skjótari enn hjá monnunum. Frá 2004 til 2016 eru lønirnar hjá kvinnunum vaksnar 49%, meðan tær hjá monnunum eru vaksnar 42%. Ein av orsøkunum til at mennirnir eru nakað aftanfyri er, at tá fíggjarkreppan rakti, var tað bert lønarmongdin hjá monnum, sum minkaði - tað vóru vinnugreinar, har meirilutin er mannfólk, ið merktu mest til afturgongdina. Hinvegin hevur stóra framgongdin seinastu trý árini mest verið í somu vinnugreinum, so mannfólkini heinta inn aftur í løtuni.
Her er vert at leggja í geyma, at lønartølini bert umfata tað, sum føroyskar fyritøkur rinda út, so lønir vunnar uttanlands eru ikki taldar við her.
Kvinnurnar fráverandi í fleiri vinnugreinum
Ikki óvæntað arbeiða kvinnur og menn i ymiskum vinnugreinum. Kvinnurnar arbeiða í høvuðsheitum í almennum tænastuvinnum og handli. Í teimum yrkjum, har kvinnur arbeiða, er kortini ein stórur minniluti av mannfólki. Í vinnugreinini heilsu- og almannaverk vinna kvinnurnar 800 milliónir í lønum, meðan mennirnir vinna 200 milliónir. Í øðrum vinnugreinum, har kvinnurnar vinna meira løn enn menn, er býtið rímiliga nær við javnvág.
Menninir harafturímóti eru spjaddir yvir fleiri vinnugreinar, men í vinnugreinunum fiskiskapur, sjóflutningur, bygging og skipasmiðjur/smiðjur, er at kalla ongin løn útgoldin til kvinnur. Í hesum vinnugreinum eru kvinnurnar nærum heilt fráverandi. Til ber at siga, at hesar vinnugreinar eru mannfólkayrki.
Vert er at leggja merki til, at myndin niðanfyri vísir lønargjaldingar í krónum, og talvan sigur einki um, hvussu nógv fólk arbeiða í teimum ymsu vinnugreinunum.
Útgreinað og dagførd hagtøl um lønargjaldingar eru at finna í hagtalsgrunninum her.


text:
Siv
Í norrønu ásatrúnni er Siv konan hjá Tóri. Hon hevur 3 børn, sum eita Modi, Ull og Trud. Tórur er ikki pápi Ull. Hon eigur sonin Ull saman við einum øðrum manni frá einum fyrrverandi hjúnalagi.
Sif er gudinna yvir æsunum. Hon er gudinna yvir tað, sum verður sáað og ríkidóminum frá tí. Tað verður sagt, at hon er tann vakrasta gudinnan, men hon er afturhaldin, og tað verður ikki skrivað nógv um hana. Onkur sigur, at hon sær inn í framtíðina, men tað verður ikki nevnt í Eddakvæðnum. Í nøkrum av teimum eldru germansku keldunum verður tað nevnt, at Sif er ein svana-gudinna, og at hon kann skifta skap til ein svana.
Hon hevur gullhár, tí Loki klipti hennara hár av. Tórur bleiv illur og hótti Loka við deyðanum, um hann ikki skaffaði gullhár, gjørt av teimum trimum dvørgunum. Nú veksur hárið altíð sum gull, og tað verður sagt, at hon vil brúka gullhárið til at fremja sína rúnarmegi. Í einari veitslu, har Loki svínar allar gudarnir til, avdúkar hann at Sif var Tór ótrúgv við honum, men tað veit eingin við vissu. Vit fáa bara at vita, at hon er ein góð og álítandi kona.
Ull kallast eisini Uller og Oller. Sif gav honum navnið, tí hann skuldi blíva líka sterkur gudur sum Tórur. Ull sigst at vera vakur og ein góður stríðsmaður.
Sonurin Modi hevur arvað dirvi frá Tóri, og tí hevur hann navnið Modi, ið merkir dirvi.
Dóttirin Trud hevur arvað megi frá Tóri. Navnið merkir styrki.


text:
Góðu føroyingar, góðu ólavsøkugestir, góðu ítróttafólk!
Fólkahópurin, fløggini og fagnaðurin í dag ber boð um, at her býr eitt fólk, sum stolt savnast um oyggjalandið Føroyar. Vit, sum eru her á Vaglinum, og tit, sum fylgja við á ymsu miðlunum; vit, sum eru heima í Føroyum og tit, sum eru í útlondum, savnast í dag um felags samleika og søgu heimland okkara.
Neyvan var tað av tilvild, at basalt oyggjarnar, sum eftir fleiri túsund ár undir ísi, ein dagin knappliga kagaðu undan. Partar av oyggjunum vórðu tá grivnar burtur av jøklum, sum skaptu vakrar firðir, sund og dalar. Neyvan var tað heldur av tilvild, júst her á 62 stigum norður mitt úti í Atlantshavinum, at køldu og heitu sjóstreymarnir møtast, og at her eisini køldu og heitu luftstreymarnir renna saman, sum alt saman skapa grundarlagið fyri lívið á oyggjunum – og nakað óstøðuga veðurlagið.
Mítt fagra land, so stolt og sterk,
av ódnum bart,
í fornum jarðareldi hert,
av jøkulsísi skurvut merkt,
tó líka djarvt
tú bert títt høvur høgt og frítt
og brosar blítt.
(Mikkjal á Ryggi)
Serstakt er at vera ein av 49.000, sum búgva her, ímóti at vera ein av 7 milliardum av heimsins íbúgvum. Júst hetta serstaka setir stór krøv til føroyingin. Tí bara vit, og tey nøkur túsund, sum búgva í øðrum londum, sum tosa føroyskt mál, og vit, sum eru partur av eini mentan, sum fá kenna, kunnu varðveita, bera víðari og styrkja tað, sum er føroyskt – rótfest í kærleika til móðurlandið, hvønn annan og eftirkomarar.
Føroya Løgting
Vit standa við Tinghúsið mitt í høvuðsstaðnum. Tað eru liðin stívliga 160 ár síðan, Føroya Løgting varð endurstovnað. Men Føroya Løgting er eldri enn so, og gongur eini túsund ár aftur í tíðina. Tingið er líka gamalt sum tann føroyska tjóðin.
Søga okkara er tó ikki gomul, og onkur vil vera við, at hon ikki altíð er álítandi. Hon er jú latin í hamin, sum rithøvundar gevur henni. Føroyar eru á fleiri økjum eyðkendar, eins og søgan, av mótsetningum - samband ella loysing, semja ella ósemja, rættvísi ella órættvísi, rætt ella skeivt, fyrimunur ella vansi. Hvat er rætt og skeivt, er ikki altíð lætt at vita. Zacharis Wang vil vera við, at stríðið um føroysku fólkasálina er ongantíð vunnið av nøkrum. Her sipar hann til avgerðina um loysing við spurninginum: “Ynskja tygum loysing Danmarkar og Føroya millum?”, sum ikki varð gjøgnumførd í 1946. Tá var úrslitið 48,7 ímóti 47,2.
Í hesi nýggjaru søguni, eru aftur mangir mótsetningar og fleiri ósemjur, men hetta er eitt av tíðarskeiðunum, tá ið føroyingar í verki vístu, at vit megnaðu at standa á egnum beinum, og søgan skal ikki undirmetast. Ístaðin fyri loysing fingu vit heimastýrislógini í 1948.
Hóast kanska ósamd um samband ella loysing, sum eg í dag skal lata liggja, so eri eg vís í, at føroyingar eru samdir um, at vald og myndugleiki hjá Føroya Løgtingi skal víðkast og mennast, sum eitt virðiligt grundarlag fyri fólkaræði og føroysku tjóðina.
Føroyingar fagna ymisleika
Hóast føroyingar tjóðskaparliga hava sama samleika, so eru vit ymisk. Um vit í dag øll skuldu sagt søgu okkara, so vóru óivað eins nógvar søgur og føroyingar. Tí hevur tín søga týdning bæði fyri teg og okkum øll.
Í bókini Teacher Man, eftir McCourt, undrast rithøvundurin m.a. á, at næmingarnir tíma at sita og lurta eftir tí, hann sjálvur hevur upplivað - í bæði góðum og minni góðum løtum. Men júst søgan hugtekur børn, ung, miðaldrandi og gomul. Persónligar lívsroyndirnar gera, at vit síggja lívið við ymiskum eygum. Við aldrinum broytast vit og hugsa tí eisini øðrvísi. Í undanfarnu ættarliðunum liggur søgan, málið og lærdómurin, sum tey vísiliga hava borið okkum úr fortíðini, og sum í dag eru týðandi varðar. Áðrenn nakað varð skrivað á blað hevur frásøgnin blómað, tey gomlu hava tosað, kvøðið og sagt frá tí, tey hava upplivað, og síðani lært tey yngru um fortíð og samtíð og við hesum brynja tey til framtíð. Søgan gevur ikki bara vitan, men eisini er hon góð samvera fyri børnini og okkum øll.
Vit skulu sum samfelag viðurkenna ymisleikan og síggja stórt hvør í øðrum, uttan mun til, hvørji vit eru. Tað er júst í ymisleikanum, at vit kunnu gerast sterk. Hetta merkir, at allir føroyingar skulu hava sítt natúrliga pláss í virkna gerandisdegnum. Hvussu samfelagið er skipað vísir eisini virðir okkara.
Meginfelag teirra, ið bera brek hevur í mong ár stríðst fyri javnrættindi, og visjónin er framvegis, at øll skulu hava javnrættindi í einum inkluderandi samfelag. Vit hava merkt, at hetta eisini er eitt samfelagsligt ynski, og tí skulu vit framhaldandi vísa ynskið í verki, so møguleikarnir fyri at vera virkin, hóast brek, verða so góður, sum gjørligt.
Tað hevur týdning, at krøv verða sett einstaklinginum at vera við, og vit skulu øll kunnu vera við so ella so. Sjálvandi hevur persónliga viðurkenningin av avmarkingum stóran týdning.
Men størri týdning hevur tó staðfestingin av, at menniskju eru ikki brek ella trupulleikar, men fram um alt menniskju við grundleggjandi tørvi á viðurkenning, kærleika og einum virðiligum plássi í samfelagnum.
Ítróttur og vilji
Tá ið eg sum 10 ára gomul gjørdist svimjari í Ægir og seinni eisini í ÍSB, fekk eg eina stóra gávu. Eina gávu, sum eg við tíðini eru vorðin alt betri við. Tit, sum standa á Tinghúsvøllinum við tykkara merki á klæðunum vita, hvat skal til. Sum ítróttarfólk at vera við í kappleiki, at gera tykkara besta og at berjast fyri góðum úrslitum. Óivað kenna tit eisini kensluna av vónbroti, um tað ikki gekst, sum ætlað. Soleiðis er lívið ofta bæði við viðgongd og mótgongd, men hetta mennir okkum sum menniskju. Tit, venjarar, skulu eisini vita, at tit hava stóran týdning fyri tey íðkandi.
Stórar vóru løturnar at síggja Merkið veittra á paraplympiskum leikum, heimsmeistara kappingum, evropeiskum og norðurlendskum meistaraskapum. Hetta hevur ofta verið framíhjárættur fyri okkum, sum bera brek. Sjálvsagt eiga føroyingar at kappast undir Merkinum, og gott í politisku skipanina, sum hevur tikið hetta í álvara. Hóast vit bera Merkið og kærleikan til móðurlandið inní, so hevur tað stóran týdning saman við stolta Merkinum at njóta góðu løturnar.
Eg eri errin av at vera føroyingur. Eg eri errin at standa her saman við tykkum – frammanfyri mær at síggja sterk og íðin ítróttarfólk, aftanfyri meg væl spælandi hornorkestur og so eina stóra fjøld av føroyingum.
Gera upp við vit og tit
Hóast smáar oyggjar mitt í havinum, so er gerandisdagur okkara merkur av heiminum uttan um okkum. Samfelagið broytist, vit gerast fjølbroyttari í samleika sum menniskju, men tó ongantíð annað enn menniskju.
Við integratiónspolitikkinum hjá Klaksvíkar kommunu varð staðfest, at ein ógvuliga umráðandi og neyðug fortreyt fyri, at integratión skal eydnast, er, at tey, sum flyta til oyggjarnar, læra bæði mentan og mál til lítar. Tá vit skulu siga øðrum frá søgu, máli og mentan okkara og bjóða øðrum inn í gerandisdagin, so er neyðugt, at vit kenna okkum sjálvi. Vit eru ymisk og meina ymiskt.
Ringrásin hin sama
Nú summarstevnurnar longu eru av, minnast vit litríku summarløturnar har vit hittust til list, sjónleiki, tónleik, hornblástur, ítrótt, sang og fundir. Summarið fer skjótt at halla, og uttan um okkum gongur sama ringrás við heitum og køldum sjósteymi og luftstreymi, sum varð okkara lutur.
Latið okkum fegnast um alfagra land okkara, taka hvønn annan í favn, har vit seta hvør øðrum virðilig krøv og virða hvønn annan sum menniskju – uttan um til, hvørji vit eru.
Latið eisini okkum finna friðin í at vera serstøk sum menniskju og vil fegin enda við bønini hjá Símuni av Skarði úr tjóðsangi okkara:
Eg nígi tí niður
í bøn til tín, Gud:
Hin heilagi friður
mær falli í lut!
Lat sál mína tváa sær
í tíni dýrd!
So torir hon vága
av Gudi væl skírd
- at bera tað merkið,
sum eyðkennir verkið,
ið varðveitir Føroyar, mítt land!
Við hesum orðum verður ólavsøkan 2015 sett. Góða ólavsøku!!!


text:
Ein Bónushandil við einum ljósareyðum sparigrísi verður inngongdin til okkara stásiliga, arktitektoniska, estetiska, nógv umrødda skúladepil við Marknagilsvegin.
”Øll flesk, øll glað!!!” (Ein stórur handil er annars fáar metrar herfrá).
Handilsvinnan trívist sera væl á skúlaøkinum.
Er handilsvinnuni sjálvskrivað grundøkir har skúlar eru?
Hvar er umhvørvis og heilsupolitikkurin?
Hettar var ein av fáu grønu blettunum, ið eftir var.
Og ferðslan, ja, henni verður heilt spennandi at halda skil á.
Ná, men kannska flag loypur av skúladeplinum, so Bónus eisini fær flagtekju og vit øll fáa grøna blettin aftur.
Ja og hvør veit, kanska ljósareyði sparigrísurin verður útskiftur við eina kúgv ella ein seyð, ”jamen, so gongur jú alt upp í eina hægri eind.”
Lesarabræv: Bjørg Hanusson


text:
Gjaldstreytir
GJALDSHÁTTUR
Tá innivist verður bókað, skal upphæddin verða goldin beinaveg, um ikki annað er tilskilað á vørurokningini. Tá bílagt verður 1 mánaða ella styttri áðrenn útleigudagin, er bíleggingin bindandi.
Konto okkara er í Betri Banka: 9181 0001309333
Tá upphæddin kemur frá útlandinum er ofta neyðugt at nýta IBAN og BIC/SWIFT.
IBAN: FO 0991810001309333
BIC/SWIFT: EIKBFOTF
AVLÝSINGARHÁTTUR
Til ber at avlýsa eitt leigumál áðrenn útleigudagin, og leigupeningurin verður afturgoldin soleiðis:
1. Í minsta lagi 30 dagar áðrenn útleigudagin: – 50 % av leiguni, tó í minsta lagi 500 kr.
2. Minni enn 14 dagar áðrenn útleigudagin: onki verður afturgoldið.
BROYTINGAR
Fyri broytingar síðstu 2 vikurnar áðrenn útleigudagin taka vit 500 kr. í ómaksgjaldi.


text:
Ingi Samuelsen
18.04.2015 - 14:36
Tíðindi > Samfelag & Politikkur > Politiskir flokkar
- Um vit ikki hava havnir at taka ímóti skipaferðsluni, sum siglir í føroyskum sjógvi, so missir føroyska samfelagið ovurstórar upphæddir. Latið okkum ikki stríðast um hvar havnin skal liggja. Latið okkum syrgja fyri, at havnin kemur.
Ætlaða útbyggingin av Tórshavnar Havn varð havd á lofti nakrar ferðir á landsfundinum hjá Javnaðarflokkinum í dag. Men røddirnar, sum talaðu ímóti, vóru ikki at hoyra als ikki.
Tað var Sjúrður Skaale, fólkatingslimur, sum hevði áheitanina omanfyri. Hann greiddi frá einum miðvísum arbeiði, sum í løtuni verður gjørt fyri at selja føroyskar havnir í altjóða skipavinnuni.
Samstundis sum møguleikarnir fyri at sigla um Norðpólin gerast fleiri, eru tað eisini alt fleiri skip, sum ferðast í føroyskum sjóøki. Uppgávan hjá okkum er at fáa skipini at koma higar, til eitt nú at bunkra, skifta manning og líknandi.
- Tað er eingin meining í, at hetlendingar, íslendingar, norðmenn og skotar skulu fáa vinningin av hesum. Vit mugu vera við, tí her standa nógv arbeiðspláss upp á spæl. Men tað er ein treyt. Vit mugu fáa eina havn, sum kann taka ímóti hesum skipum, segði Sjúrður Skaale.
Fólkatingslimurin vildi ikki inn á hvar havnin skal liggja, men talaði bara fyri at ein slík altjóða havn kom.
Heðin Mortensen, borgarstjóri í Havn, var sjálvandi skjótur at lofta møguleikanum.
- Vit fara í gongd við at útbyggja Tórshavnar havn nú, men tað er av týdningi at Javnaðarflokkurin er samdur um hesa ætlan. Ein ósemja um eina komandi neyðuga havnaútbygging gagnar ikki okkara flokki. Tí tað er ikki bara vit í býráðnum í Havn, sum ynskja havnina. Fakfeløgini ynskja tað eisini, og tað vildi ikki verið klókt hjá okkum at leggja okkum ímóti fakfeløgunum, segði Heðin Mortensen.
Hóast nógvar røddir eru hoyrdar í almenninginum móti ætlaðu havnaútbyggingini framman fyri Havnar Skansa í seinastu tíðina, so hoyrdust hesar røddirnar ikki á landsfundinum hjá Javnaðarflokkinum.
Helst er hugsjónin tann sama sum hjá Kristoffuri Gaardlykke, sum í síni røðu hevði hesa áheitan til Heðin Mortensen.
- Far í gongd og fá hesa útbyggingina frá hondini sum skjótast so vit sleppa undan stríðinum um havnina og koma víðari..


text:
1. Hoyr andans rødd, sum talar tær til oyra,
sum havsins dunan veldilig at hoyra,
hvít skyggja brot um alla tína leið.
Í broddi bátur tín er illa farin,
og boðar bróta, tú mást vera varin –
tó óttast ei.
2. Tí enn sum áður ræður happi Kristur,
hann verði viti – seinastur og fyrstur, –
hann byggir fyri broti tryggan garð,
so tú, sum kring í villum havi slongdist,
og tú, sum svárt av neyð og myrkri trongdist,
skalt bjargast har.
3. Hoyr andans rødd, lat Harrans hond teg leiða,
so hann í øllum allan teg kann eiga.
Sjá, ónd er verðin, og tær tørvar styrk – ,
tín megi er sum hálmastrá í vindi,
tá ivin hevur vald á tínum lyndi,
og nátt er myrk.
4. Hoyr andans rødd, tá tínar borgir falla –
tí tá er gott at hoyra Harran kalla,
at ganga leið, sum upp um heimin ber,
og eiga vist í borg á Sions fjalli –
um lívsins dagur komin er at halli.
Tó dagur er.
Hans Andrias DjurhuusGoym tekstin


text:
Høgaberg kemur á Fuglafjørð seint í nátt
vinna08-01-2018 - 20:27 - Jóanis Nielsen
Høgaberg kemur á Fuglafjørð seint í nátt við 1.300 tonsum av makreli,sum teir skulu landa til Pelagos í Fuglafirði, teir koma tó at bíða eftir landingartørni, tí fleiri skip skulu landa áðrenn teir koma framat.
Høgaberg hevvur roynt vestur úr Orknoyggjunum á uml. 53N og 5V.
Teir hava silgt spakuliga norðuryvir, bæði tí teir ikki sleppa at landa beinanvegin og eisini fyri at spara makrelin undan ringari viðferð.
Høgaberg fer aftur á makrelveiðu, tá ið teir hava landað.


text:
-
197 dage ago |
Tiltøk |
Oyvør |
0
Stefan Zweig var eysturrískur rithøvundur, ið livdi 1881-1942. Hann gjørdist heimskendur rithøvundur longu í 1920’unum 1930’unum, men mátti sum jødi at rýma undan Hitler...
Les meiri »
-
200 dage ago |
Tiltøk |
Oyvør |
0
Á mentanarvikuni í Runavíkar kommunu, verður ein spennandi fyrilestur á bókasavninum. Altjóða bókadagin, 23. apríl, verður sjóneykan sett á bókina “Heimurin, ið...
Les meiri »
-
239 dage ago |
Tiltøk |
Oyvør |
0
Til næstu ferð hava vit valt at lesa Tornið á heimsins enda hjá William Heinesen og Himmerige og helvede hjá Jón Kalman Stefánsson...
Les meiri »
-
256 dage ago |
Tiltøk |
Oyvør |
0
1. mars byrjar Vøggusangur. Kom og njót eina fríløtu saman við barni tínum. Hervør á Torkilsheyggi kemur á bókasavnið at hava vøggusang við børnum undir 1 ár. Hetta verður...
Les meiri »
-
278 dage ago |
Tiltøk |
Oyvør |
0
Til næstu ferð valdu vit at lesa Fractura nasi hjá Høgna Mohr og Í sortanum hjá William Heinesen. Bøkurnar eru klárar at heinta á bókasavninum við Løkin, yrkadagar frá kl....
Les meiri »
-
340 dage ago |
Tiltøk |
Oyvør |
0
Næstuferð lesiringurin hittist verður á bókasavninum í Nes kommunu í Tofta skúla týskvøldið tann 9. januar 2018, kl. 19.00 – 21.00. Tá eru hesar báðar bøkurnar á...
Les meiri »
-
383 dage ago |
Tiltøk |
Oyvør |
0
Uppmøtingin var góð á Toftum týskvøldið 3. oktobur tá lesiringurin fór undir sín fimta lesivetur. Tað er hugaligt at nýggir lesarar eisini komu við. Vit 14, sum...
Les meiri »
-
392 dage ago |
Tiltøk |
Oyvør |
0
Nú er tíð at fara í gongd aftur at lesa. Hetta er fimti veturin hjá lesiringinum, sum byrjaði í 2013. Hesuferð er ætlanin at møtast aðruhvørja ferð týskvøld og hóskvøld...
Les meiri »
-
410 dage ago |
Tiltøk |
Oyvør |
0
Bókasavnið við Løkin er ein av mongum vertum í árliga tiltakinum hjá Granskingarráðnum – Vísindavøkan á ferð 2017. Vit hava fingið heiðurin at taka ímóti 5 ymiskum...
Les meiri »
-
509 dage ago |
Tiltøk |
Oyvør |
0
Mánakvøldið tann 10. juli kl 20.00 er Summartónar-konsert á bókasavninum. Tað eru tveir italiumenn, sum fyrr hava vitjað bókasavnið og víst síni kynstur. Jože Kotar (clarinet),...
Les meiri »


text:
Elsa Berg er í Barcelona og greiðir frá støðuni, nú valstøðini eru latin upp. Spanska løgreglan hevur steðgað fólki í at atkvøða fleiri staðni.
Í universitetinum í Barcelona eru fleiri ung hjálparfólk savnað aftur í dag. Universitetið hevur síðstu dagarnar verið karmur um fleiri tiltøk, sum fullveldissíðan skipar fyri.
Í dag er arbeiði serliga at greiða fólki frá, hvar valstøðini eru, og hvørji enn eru opin. Kl. 12:30 fingu vit at vita frá altjóðaskrivaranum í JERC, at 70% av valstøðunum eru enn opin. Á hesum støðum eru langar bíðirøðir, har fólk vilja greiða sína atkvøðu. Eisini stór valstøð eru enn opin, og hetta er at fegnast um. Talið av valstøðum, ið eru opnað, er nú nakað hægri, tí nøkur valstøð eru opnað afturat og fyri einum tíma síðan, hoyrdu vit, at talið var nærri 90 prosentum nú.
Langar bíðirøðir vóru eisini við hini valstøðini, sum eru stongd, men harðrenda spanska løgreglan hevur brúkt makt og megi til at steðga fólki í at atkvøða, og í fleiri førum er hetta farið sera harðliga fram. Tað hoyrdist millum hjálparfólkini á universitetinum, at tey vóru strongd og stúrin. Hetta er ein støða, tey ikki hava upplivað fyrr.
“Er støðan tann, tit høvdu væntað ella verri?”, spyrji eg trý ung fóll. “Nei, nei, hetta er nógv verri, enn tað vit høvdu væntað”, vóru tey skjót at svara saman og suffaðu upp í saman. Tey hava tó sera týdningarmiklan leiklut, og júst hetta er drívmegin og málið um eina sjálvstøðuga katalanska tjóð er størri enn óttin fyri mótgangi.
Spanska løgreglan hevur ikki atgongd til universitetið, og tí koyrir arbeiðið, sum tað skal. Tey vænta tó, at løgreglan fer at koma fyrr ella seinni, men ætla sær ikki at bukka undir, men ætla sær at halda skansan væl og virðiliga.


text:
Orð: Peder Tallaksen
Lag: Charles C. Converse
Týtt: Victor Danielsen
1. Lat okkum syngja um hitt dýra blóðið,
sum fleyt av Jesusi á Golgata!
Tað frelsti okkum, tá ei hjálp vit sóu,
og vendi suffið í halleluja.
Tað mangan arman ævigt ríkan gjørdi,
tað trælabundnar sálir fríar ger,
tað inn í ljós úr myrkri okkum førdi,
so vit nú Gudi kunna prísa her.
2. Fagnað í hinum elskaða vit eru,
æviga frelst ígjøgnum Jesu blóð,
syndin er burtur – Gud, tín dýrdin veri,
sum okkum náðaði, men Son tín sló!
Og nú í felagi við Harrans flokkum
vit sameint ferðast fram í ljósinum;
Jesu, Guds Sonar, blóð, sum frelsti okkum,
ger okkum rein frá øllum syndunum.
3. Friðarins Gud hin stóra seyðahirða
reisti av deyða gjøgnum sáttarblóð,
hann, sum so okkum falnu vildi virða,
at hann í deyðanum í vár stað stóð.
Leyvan av Juda sigur hevur vunnið,
og vit í trúnni sigra gjøgnum hann;
turka, Guds barn, tí tárini, sum runnu,
hygg upp á krossin, og tú takka kann!
4. Verdur tú ert, at tøkk vit tær fram bera,
tú sum vart dripin og við blóðinum
vanst okkum lív, so vit nú skulu vera
tær lík og síggja teg í Himlinum!
Hvør á teg trýr, hann er ein Harrans prestur,
ja, alt títt fólk til kongar gjørdi tú,
fremmand á foldum eru vit og gestir,
í Himli borgarar og húsfólk nú.


text:
13. mars 2017
FM í nýskapan. Heili 29 næmingavirki luttaka.
Ungt virki verður fríggjadagin 17.mars kl. 10.00-18.30 á Torginum í SMS. Heili 29 næmingavirki luttaka - úr Miðnám á Kambsdali, Tekniska Skúlanum í Klaksvík, úr Glasi, Marknagili, umframt gestavirki úr Finlandi. Søluframsýningin letur upp kl 10, har høvi eisini verður at síggja luttandi virkini leggja fram allan dagin. Vinnarin verður kosin kl. 18, og virðisløn handað. Vinnandi virkið fer víðari til DM í Keypmannahavn, har kappast verður við teimum bestu næmingavirkini í Danmark.


text:
Áhugin fyri Páli var sanniliga stórur áðrenn hansara 1500 frí, sunnudagin- vit frætta at har vóru minst 100 føroyingar í høllini sum róptu hart tá ið hann var præsenteraður, og áðrenn sjálva kappingina fekk hann eisini høvi at heilsa uppá Fríðrik krúnprins og Mary krúnprinsessu, saman við restina av OL-liðnum. Jón heilsar at krúnprinsurin veit heilt nógv um svimjing, og at hon veit ALT (sum fyrrverandi kappsvimjari).
(Krúnprinsaparið hyggja at Danish Open saman við Kaj Aagard, formanni í danska svimjisambandinum. René Thomsen eigur myndirnar)


text:
Snorri Brend
25.09.2014 - 14:13
Tað gekk ikki eftir
vild, tá Smyril skuldi fara frá bryggju í morgun á Krambatanga.
Motorarnir startaðu
snøgt sagt ikki.
Hetta hevur so havt
við sær, at hann ikki kundi loysa frá ferjuleguni, og enn minni seta
kósina móti Havnini.
Talan er um eitt
tekniskt brek, sum menn eru farnir at loysa.
Jens Petur
Brattalíð, ferðslusamskipari sigur við Portalin, at menn arbeiða
við at fáa motorarnar í gongd aftur.
- Eg siti sjálvur
umborð á Smyrli nú. Tann seinasta informasjónin er, at hetta
arbeiðið kann taka eina løtu aftrat, sigur hann.
Júst, hvussu leingi
tað fer at taka til Smyril fer til Havnar, er ógjørligt at siga.
Men
ferðslusamskiparin hjá Strandferðsluni vónaði, at tað kann
verða innan fyri tann komandi tíman.
- Tað verður
arbeitt av allari megi at fáa loyst trupulleikan.


text:
Hent handbók, tá farið verður út at kanna fjøruna. Bókin er ætlað fólkaskúlanum, men kann nýtast av øllum, ið ...
Á bókini eru 117 av Esops dømum, sum eru søgd umleið 550 f. Kr. Flest øll eru um dýr, hvussu tey eru, og hvuss...
Stødd 70 x 90 cm. Á talvuni eru 42 myndir av vanligastu fuglum í Føroyum. Myndirnar eru talmerktar, og navnið ...
Á talvuni eru 42 myndir av vanligastu fuglum í Føroyum. Myndirnar eru talmerktar, og navnið á fuglinum stendur...
Bókin er um fuglin í Føroyum, Áslandi, Hetlandi, Orknoyggjum og Ytru Suðuroyggjunum (Hebridunum). Hon er handb...
Føroya Skúlabókagrunnur hevur við hesum verki givið út fyrstu fullfíggjaðu føroysku floruna í litum. Føroysk f...
Fyri skjótt fimtan árum síðani fór forlagið Nýlendið við Jákupi í Skemmuni at geva út bøkurnar um hundin Flekk...
Súgdýr, ið Harry Davidsen hevur týtt, hevur m.a. frásagnir um apur, hvalir, kópar, bjarnir og kamelar. Dentur ...
Søgan um smágentuna Torbjørg, sum so fegin vil hava eina kúgv, men hon veit ikki, hvaðani hon skal fáa hana. K...
Í læraravegleiðingini eru uppskot til einføld fylgispøl til sangir/samanspæl. Fløgan við fylgispælið, ið er af...
Matur í myndum er ein øðrvísi og stuttlig kókibók, har allar uppskriftirnar eru í litmyndum við so lítið av te...
Bókin er um tey bæði Onnu Lisu og Ára, og vinmann teirra, Klæna, sum er ein rúmdarmaður. Tey trý fara at læra ...
Bókin er um tey bæði, Onnu Lisu og Ára, og vinmann teirra, Klæna, sum er rúmdarmaður. Tey trý fara at læra bar...
Veggjastødd 160 x 120 cm. Lutfall 1 : 2 mió.
Kortið er umhvørviskort. Harumframt er havbotnsrelieff við. Fø...
Veggjastødd 160 x 120 cm. Lutfall 1 : 25 mió.
Kortið er umhvørviskort við nýggjastu landamørkum og dagføri...
Veggjastødd 120 x 160 cm. Lutfall 1 : 2 mió.
Kortið er umhvørviskort við nýggjum landamørkum og landanøvnum...
Heimurin er heimskort við nøvnum á londum, høvuðsstøðum og øðrum stórbýum. Heimsins høv eru nevnd, og haraftur...
Bein og vøddar lýsir bein og vøddar í kroppi okkara.
Talvurnar eru 52 x 76 cm, plastaðar og tí haldgóðar. Het...
Sólskipanin greiðir frá gongustjørnunum í okkara sólskipan og ferð teirra kring sólina.
Talvurnar eru 52 x 76...
Myndatalva, ið vísir myndir av kendum steinsløgum. Talvan er 52x76 cm til støddar, plastaðar og tí haldgóðar.
Myndatalva av Oyranum við stuttari kunnandi frágreiðing og føroyskum heitum.
Sjey myndatalvur í røðini eru ko...
Myndatalva av eyganum við stuttari kunnandi frágreiðing og føroyskum heitum.
Sjey myndatalvur í røðini eru ko...
Myndatalvan lýsir sodningarleiðina við stuttari kunnandi frágreiðing og við føroyskum heitum.
Sjey talvur ...
Ein góð sangbók til fólkaskúlan
Nýggj sangbók við sangum eftir Steintór Rasmussen o.ø. Nakrir av sangunum eru...
Tvífløga, sum knýtir seg til sangbókina Kular Røtur, sum er útgáva við sangum eftir Steintór Rasmussen o.ø. Na...
Myndatalvan Grót og steinar í Føroyum er gjørd í samstarvi við Jarðfeingi. Við lýsandi myndum vísir hon tey va...
Bóklingur var givin út í sambandi við dagsverkið 4. apríl 1990, men kann eisini nýtast í øðrum sambandi. Á bók...
Søgan um músina, sum fegin vildi hava korn at eta, og um kettuna, sum fegin vildi eta músina, men so kom hundu...


text:
Eysturoyar Røktar- og ellisheim
Eysturoyar Røktar- og ellisheim (ERE) varð tikið í nýtslu 4. februar 1984.
Heimið er síðani útbygt tvær ferðir, og eru í dag 70 búpláss.
Á heiminum eru fýra deildir.
Bústaður:
Friðartún 1
620 Runavík
Tlf. 478200 – teldupostur: rodin@rodin.fo
Deildinar á ERE eru:
Norðurstova við 24 búplássum
Deildarleiðari er Kristbjørg Petersen, sjúkrarøktarfrøðingur
Miðstova við 24 búplássum
Deildarleiðari er Beinta Dalheim, sjúkrarøktarfrøðingur
Suðurstova við 14 búplássum
Deildarleiðari er Elinborg Potts, sjúkrarøktarfrøðingur
Heiðastova , ið er ætlað fólki, ið hava demens, við 8 búplássum.
Deildarleiðarin er Eimy Hansen, heilsurøktari
Vesturskin
Vesturskin, varð tikið í nýtslu í dato ???? 2002. 16 búpláss.
Virkandi deildarleiðari er Fía í Túni
Bústaður:
Á Kneysum 16
650 Toftir
Sjóvarlon
Sjóvarlon, sum varð tikið í nýtslu 8. mars 2016, hevur 10 búpláss.
Deildarleiðari er Elma Mikkelsen, sjúkrarøktarfrøðingur
Bústaður:
Dávagerði 16
490 Strendur
Dagtilhaldið á Skála
Endamálið við hesum tilboðið, er at stuðla heimabúgvandi,ið hava demens, til ein virðiligan, virknan og innihaldsríkan gerandisdag. Opið er yrkadagar frá kl. 09.00 – 16.00.
Pláss er fyri 10 brúkarum.
Dagtilhaldið er ein partur av “Demens deildini” .
Demenssamskipari er Kristbjørg Toftegaard, sjúkrarøktarfrøðingur
Bústaður:
Skálavegur 202
480 Skála
Nærri upplýsingar síggjast í faldaranum niðanfyri
Leinkja til faldara til Dagtilhaldið á Skála


text:
Orð og lag: Kajfinn Hammer
1. Er av máttloysi tú bundin, fór tín trúgv í skeljasor,
og ei longur til tín talar Harrans undurfulla Orð?
Situr herleiddur í Sefarad, er sloknað Andans glóð?
Lagt nú hevur frá tær Orðið, gloymt tað, sum har skrivað stóð?
Tú, sum Águr, sonur Jake, máttleysur nú venar teg:
Móðan havi eg meg sleipað, fyrilagstur eri eg!
Mær ov sterkur gjørdist Ámalek, ov beiskt mítt niðurlag,
– og tú endaði í Sardes, har tú situr enn í dag!
2. Væl tú minnist tá tú frelstur varð og loyst var hvørt eitt haft,
sálarbótartíðir salvaðar tú kendi og Guðs kraft,
men, sum Samson ei tú vandaði um Andans loyndardóm,
skjótt tín andi tók at kólna, bønin flógv og innantóm!
Tó, ein longsul í tær brennur, og tú kennir, Guð er nær
hesa lagaligu løtu, – grípur hond, Hann rættir tær,
vendir fráfalsrøddum bakið, sannur aftur boyggir knø,
hungrar eftir Kána’ans víni, leitar upp profetisk støð!
3. Tú, sum Ámos frá Amazja, kanska fekst tey køldu boð:
“Slepp tær burtur, síggjari, og far tú tína egnu leið!
Far til Judalands og profetera, et tú breyð títt har,
men í Bethel skalt tú ikki profetera longur, nei,
tí at tað er halgidómur kongs og tempul ríkisins!”
Tó, tú vitsti jú at Tempul Guðs var eitt – og einans eitt
og at einki annað tempul er, sum Guð vil kennast við,
tað er ikki bygt av mannahondum sigur Orðið greitt!
4. Kæra sál, hoyr, fyri Guði víst jú møguligt er alt,
Hann vil brúka teg av nýggjum nú sum heimsins ljós og salt;
hugreystan sum Zerubábel aftur kenna skalt tú teg,
hevjar aftur hoknar hendur, søkir aftur Harrans veg.
Dagar koma skulu, tá ið tann, ið pløgir, sigur Guð,
víst skal náa tí, sum heystar – og skal fáa sama lut!
óttast ikki fyri Bislam, Mitredat og Tabe’el,
reis teg og halt á at byggja upp Guðs sanna Ísrael.


text:
Kunna teg, áðrenn tú gert íløgur
Íløguprógv
Íløguprógv geva tær møguleika fyri at gera íløgu í eina samanseting av partabrøvum og/ella lánsbrøvum.
Tá tú keypir eitt íløguprógv, gert tú eina íløgu umvegis eitt íløgufelag, sum tryggjar tær spjaðing av íløguni, uttan mun til um upphæddin er stór ella lítil.
Íløgufeløg bjóða ymisk íløguprógv við ymiskum íløgustevnumiðum. Íløgan verður røktað av fakfólki við serligari vitan um virðisbrøv, vinnugreinir, økir o.a.
Íløguprógv eru eins umsetilig og vanlig partabrøv og lánsbrøv, og kunnu tí keypast og seljast, tá tú vilt.
Til ber finna íløguprógv og at fylgja við tíni íløgusamanseting á www.morningstar.dk, sum er ein webportalur við einfaldari kunning um íløgufeløg og íløguprógv.
Íløgufeløg geva tær lætta atgongd virðisbrævamarknaðir, uttan at tað er neyðugt hjá tær at keypa einkult partabrøv ella lánsbræv.
Limir í einum íløgufelag gera íløgur í felag, og harvið verða bæði váðin og kostnaðir spjaddir út á fleiri íleggjarar.
Uttan mun til um tú setir nógv ella lítið í íløguprógv, tryggjar íløgufelagið tær, at íløgan verður røktað av fakfólki.
Tað finnast nógv ymisk íløguprógv, summi við meira váða enn onnur.
Við íløguprógvum er váðin spjaddur millum nógv partabrøv og/ella lánsbrøv, so íløgan er tryggari, enn um tú keypir einkult partabrøv ella lánsbrøv.
Sleppast kann tó ikki undan marknaðarváðanum, sum ávirkar virðini á øllum virðisbrøvum. Eisini kann gongdin í ávísari vinnugrein ella øki ávirka virðið á íløguni, um íløguprógvið leggur dent á ávísa vinnugrein ella landafrøðiligt øki.
Ynskir tú at handla virðisbrøv í Eik, er neyðugt, at tú hevur virðisbrævagoymslu í Eik. Harumframt skalt tú hava undirskrivað avtalu um virðisbrævahandil, sum er ein partur av MiFID reglunum. Les meira um MiFID.
Virðisbrævahandil
Tú kanst keypa og selja virðisbrøv við at seta teg í samband við Eik Markets ella gjøgnum Netbankan.
Kostnaðir
Tvey sløg av kostnaðum eru tengdir at handli við virðisbrøvum
- Handilskostnaður
- Virðisbrævagoymslukostnaður
Sí nærri útgreining av kostnaðum her.
Treytir og politikkir
Bílegg eitt íløguprát
Set teg í samband við ráðgevarnar á Eik Markets, tlf.: 348 617, t-postur: dealer@eik.fo


text:
Per Aage Brandt er semiotikari. Hann hevur undirvíst í fleiri londum. Eisini hevur hann givið út fleiri yrkingasøvn, ritroyndarsøvn og hevur undirvíst í Rithøvundaskúlanum í Keypmannahavn. Her er ein maður, sum dugir at teoretisera um alt millum himmal og jørð. Fer hann í gongd, so er hann ikki til at støðga. Her eru nakrar upptøkur […]
Eftir at vit her á heimasíðu Vencils kunngjørdu, at rithøvundaspírar innan 1. mars kunnu søkja inn á rithøvundaskúlan í Keypmannahavn, hava árvaknir lesarar gjørt vart við, at tað eisini ber til at lesa til rithøvund á lærda háskúlanum í Göteborg. Hesi tíðindi bera vit sjálvsagt gleðiliga víðari. Rithøvundaútbúgvingin “Litterär gestaltning” í Göteborg er ein tvey […]
Ætlar tú tær at útbúgva teg til rithøvund, átti tú kanska umhugsað at søkt inn á Rithøvundaskúlan í Keypmannahavn. Men tú mást ikki drála ov leingi við at finna fram tínar bestu tekstir, tí umsóknarfreistin fyri 2012 er longu 1. mars. Umsóknin Onki krav er um prógv frá øðrum útbúgvingarstovni fyri at verða tikin inn […]